pythainlp/thai-wiki-dataset-v4 huggingface dataset:
ราเม็งซุปเปรี้ยวเผ็ด

ราเม็งซุปเปรี้ยวเผ็ด, ซูราตัมเม็ง หรือ ซันราตัมเม็ง (; โรมาจิ: "sūrātanmen, sanrātanmen") เป็นอาหารจีนแบบญี่ปุ่นชนิดหนึ่ง เป็นราเม็งที่ทำโดยใช้ซุปเปรี้ยวเผ็ดแบบจีน
ซุปเปรี้ยวเผ็ดเป็นซุปยอดนิยมชนิดหนึ่งที่ใช้ในจีน แต่ว่าในประเทศจีนโดยทั่วไปไม่ได้มีการนำซุปชนิดนี้มากินร่วมกับอาหารประเภทเส้น อาหารชนิดนี้จึงพบได้แค่ในร้านอาหารจีนในประเทศญี่ปุ่นเป็นหลัก
ว่ากันว่าร้านเอย์ริง (榮林) ซึ่งเป็นร้านอาหารจีนในย่านอากาซากะของโตเกียว (ย้ายมาอยู่ที่ย่านคางุราซากะในปี 2022) เป็นต้นกำเนิดของราเม็งซุปเปรี้ยวเผ็ด โดยเดิมทีเป็นอาหารสำหรับพนักงานในร้านทำกินกันเอง และในปี 1970 จึงได้กลายมาเป็นเมนูในร้าน อย่างไรก็ตามในช่วงแรกยังไม่ใช่เมนูยอดนิยม บางวันมีคนสั่งเพียงวันละ 1-2 ที่เท่านั้น จากการปรับปรุงวิธีการปรุงทำให้ไข่มีเนื้อสัมผัสที่ฟูและเรียบเนียน ความนิยมของบะหมี่ผัดเปรี้ยวหวานจึงค่อยๆ เพิ่มขึ้น และประมาณปี 1990 คิดเป็นประมาณ 10% ของออเดอร์มื้อกลางวัน และประมาณปี 1995 ก็ กลายมาเป็นเมนูตัวแทนของร้าน โดยแขกของร้านมากกว่า 80% สั่งเมนูนี้
ซุปเปรี้ยวเผ็ด

ซุปเปรี้ยวเผ็ด หรือ ซวานล่าทาง  เป็นซุปชนิดหนึ่งที่พบได้ในอาหารจีน (อาหารเสฉวน, อาหารหูหนาน) เป็นซุปที่มีความเปรี้ยวของน้ำส้มสายชู และ ความเผ็ดของพริกหรือพริกไทย รับประทานได้ตลอดทั้งปี ใส่ส่วนผสม เช่น เต้าหู้ เนื้อไก่ เห็ดหูหนู เห็ดหอม หน่อไม้ ต้นหอม มะเขือเทศ ฯลฯ ปรุงรสด้วย เกลือ ซีอิ๊วขาว น้ำขิง จากนั้นเติมน้ำส้มสายชู พริก หรือพริกไทย (หรืออาจใช้โต้วป้านเจี้ยง หรือซอสมะเขือเทศแทนพริกได้) (บางครั้งก็ใช้ น้ำมันพริก) หลังจากปรุงให้ข้นด้วยแป้งมันฝรั่งแล้ว ก็ปิดท้ายด้วยการเทไข่คนลงไป
ในญี่ปุ่นได้มีการนำซุปชนิดนี้มากินกับราเม็ง ทำเป็น ราเม็งซุปเปรี้ยวเผ็ด
เฟรเดริก อาร์โน

เฟรเดริก แบร์นาร์ด ฌอง เอเตียง อาร์โน (เกิด 10 พฤศจิกายน 1995) เป็นนักธุรกิจชาวฝรั่งเศสที่ดำรงตำแหน่งประธานเจ้าหน้าที่บริหารแผนกนาฬิกาของแอลวีเอ็มเอชตั้งแต่ปี 2024
ชีวิตช่วงต้น.
อาร์โนเกิดที่เนอยี-ซูร์-แซน ซึ่งเป็นเขตเทศบาลในจังหวัดโอดแซน ประเทศฝรั่งเศส เขาเป็นบุตรชายคนที่สองของแบร์นาร์ อาร์โน กับเอแลน แมร์ซีเยร์ นักเปียโนชาวฝรั่งเศสเชื้อสายแคนาดา ภรรยาคนที่สอง (เกิด ค.ศ. 1959) บิดาของเขาเป็นผู้ร่วมก่อตั้งแอลวีเอ็มเอช อาแล็กซ็องดร์พี่ชายของเขา (เกิด ค.ศ. 1992) เป็นรองประธานเจ้าหน้าที่บริหารแผนกไวน์และสุราของแอลวีเอ็มเอช อีกทั้งยังเคยเป็นประธานของทิฟฟานีแอนด์โค ในนครนิวยอร์ก ส่วนฌองน้องชายของอาร์โน (เกิด ค.ศ. 1998) ทำงานในแผนกนาฬิกาของหลุยส์ วิตตอง
การทำงาน.
ในปี 2017 ขณะศึกษาที่เอกอลปอลีแต็กนิก เขาและเพื่อนได้ร่วมกันก่อตั้งสตาร์ทอัป "นีโอส์" ซึ่งเป็นธุรกิจด้านการชำระเงิน ซึ่งในอีกหนึ่งปีครึ่งต่อมาเขาขายธุรกิจนี้ให้กับธนาคารบีเอ็นพี พาริบาส ด้วยมูลค่า 20 ล้านยูโร
หลังจบการศึกษาในปี 2017 อาร์โนเริ่มต้นการทำงานที่ แอลวีเอ็มเอช ช่วงแรกเขาเป็นหัวหน้าฝ่ายเทคโนโลยี จากนั้นจึงรับหน้าที่เป็นผู้อำนวยการฝ่ายกลยุทธ์และดิจิทัล สามปีต่อมาเขาได้รับแต่งตั้งให้เป็นประธานเจ้าหน้าที่บริหารของแทก ฮอยเออร์ ตราสินค้านาฬิกาในเครือแอลวีเอ็มเอช ประสบการณ์ก่อนหน้านี้ของเขาได้แก่ การทำงานเป็นเจ้าหน้าที่พยาบาลฉุกเฉินตั้งแต่เดือนตุลาคม 2014 จนถึงมีนาคม 2015 รวมถึงการฝึกงานที่แมคเคนซีย์แอนด์คอมพานี และหน่วยวิจัยปัญญาประดิษฐ์ของเฟซบุ๊กในนครนิวยอร์ก
ชีวิตส่วนตัว.
ในวัยเด็กอาร์โนเป็นนักเปียโนสมัครเล่น เขาเคยแสดงคอนเสิร์ตในมอสโก ร่วมกับบิดามารดา และวงดุริยางค์ฟิลฮาร์โมนิกมอสโกในปี 2017 เขายังมีความสามารถในการเล่นฟลูต อีกทั้งยังเคยเข้าชมการแสดงของแบล็กพิงก์ในเทศกาลดนตรีและศิลปะโคเชลลาแวลลีย์ปี 2023 อีกด้วย นอกจากจะพูดภาษาฝรั่งเศสและอังกฤษได้แล้ว เขายังสามารถสื่อสารด้วยภาษาเยอรมันและอิตาลีได้อย่างคล่องแคล่ว
ช่วงกลางปี 2023 มีรายงานข่าวว่าอาร์โนเริ่มคบหากับลิซ่า นักร้องชาวไทย โดยมีภาพของทั้งสองรับประทานอาหารด้วยกันที่ปารีสเผยแพร่ทางโซเชียลมีเดียในเดือนกรกฎาคม สองเดือนต่อมามีการเผยแพร่ภาพของทั้งสองระหว่างล่องเรือในแม่น้ำเจ้าพระยา อย่างไรก็ตาม วายจีเอนเตอร์เทนเมนต์ ปฏิเสธที่จะให้ความเห็นกับข่าวดังกล่าว
ในเดือนพฤษภาคม ค.ศ. 2024 อาร์โนและลิซ่าได้ออกงานร่วมกันอย่างเป็นทางการครั้งแรก ในงานเปิดตัวนาฬิกาของแทก ฮอยเออร์ที่ไมแอมี ปลายเดือนเดียวกันมีภาพและวิดีทัศน์ของทั้งสองในงานเลี้ยงบนเรือยอช์ตซึ่งจัดโดยแทก ฮอยเออร์ และฟอร์มูลาวันที่ประเทศโมนาโก ห้าเดือนต่อมารายงานมีข่าวว่าลิซ่าได้เข้าพบครอบครัวของอาร์โนระหว่างงานสัปดาห์แฟชั่นที่ปารีส
เดือนธันวาคมปีเดียวกันทั้งสองได้เดินทางมายังประเทศไทย โดยลิซ่าได้ขึ้นแสดงในงาน "อเมซิ่ง ไทยแลนด์ เคาท์ดาวน์ 2025" ที่ไอคอนสยาม ในวันที่ 31 ธันวาคม 2024 อาร์โนนั่งชมการแสดงดังกล่าวที่แถวหน้าติดขอบเวทีใกล้กับครอบครัวของลิซ่า การปรากฏตัวดังกล่าวเป็นที่สนใจของสื่อและผู้ใช้โซเชียลมีเดียจำนวนหนึ่ง
ชิงช้าสวรรค์ 2025

ชิงช้าสวรรค์ 2025 เป็นรายการเรียลลิตีโชว์ประกวดวงดนตรีลูกทุ่งระดับมัธยมศึกษา ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ประจำปี พ.ศ. 2568 ผลิตรายการโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศทางช่องเวิร์คพอยท์ โดยในฤดูกาลนี้เป็นฤดูกาลแรกของชิงช้าสวรรค์ที่มีพิธีกรเพียงคนเดียว คือ แพนเค้ก - เขมนิจ จามิกรณ์ และปรับเวลาออกอากาศเหลือ 1 ช่วงเวลา คือวันศุกร์ เวลา 18:00 – 19:00 น. เริ่มออกอากาศครั้งแรกเมื่อวันที่ 3 มกราคม พ.ศ. 2568 ส่วนรูปแบบการแข่งขันใช้รูปแบบเดิมจากชิงช้าสวรรค์ 2024 ทุกประการ และคณะกรรมการยังเป็นชุดเดิมจากปีดังกล่าว คือ สลา คุณวุฒิ, จักรวาร เสาธงยุติธรรม และ สุรินทร์ เมทะนี
การแข่งขัน.
ใน Ep.1 ที่ออกอากาศในวันที่ 3 มกราคม พ.ศ. 2568 ยังไม่มีการแข่งขัน โดยเป็นการประมวลภาพบรรยากาศคอนเสิร์ตฉลองแชมป์ประจำรายการชิงช้าสวรรค์ 2024 ของโรงเรียนสังขะ จังหวัดสุรินทร์, แนะนำรูปแบบการแข่งขันในชิงช้าสวรรค์ 2025 ซึ่งใช้รูปแบบเดิมจากชิงช้าสวรรค์ 2024 ทุกประการ คือ รอบเปิดวง, รอบลูกทุ่งคืนถิ่น, รอบชิงบัลลังก์ และรอบชิงชนะเลิศ และการจับสลากประกบคู่โรงเรียนทั้ง 10 คู่ที่จะทำการแข่งขันในรอบเปิดวง โดยมี เจแปน - ภาณุพรรณ จันทนะวงษ์ เป็นพิธีกรพิเศษใน Ep. นี้
รอบชิงบัลลังก์.
เพลงเร็ว.
ในปีนี้รายการไม่เปิดให้ผู้ชมเข้าร่วมชมการบันทึกเทปรายการในรอบชิงบัลลังก์โจทย์เพลงเร็ว โดยผู้ใช้สื่อสังคมคาดการณ์ว่าเพื่อป้องกันการเปิดเผยผลการแข่งขันก่อนออกอากาศรายการจริง
โชว์พิเศษ.
รอบฉลองแชมป์.
ใน Ep.22 ที่ออกอากาศในวันที่ 30 พฤษภาคม พ.ศ. 2568 เป็นการฉลองแชมป์ของรายการ โดยมีการแสดงพิเศษจากนักร้องนำของทั้ง 10 โรงเรียนสุดท้ายที่ผ่านเข้ารอบ ร่วมกันร้องเพลง “ฉันรักเพลงลูกทุ่ง” พร้อมด้วยโชว์พิเศษจาก 3 โรงเรียนที่เข้าสู่รอบชิงชนะเลิศ รวมถึงโชว์สุดเซอร์ไพร์สจากพิธีกร แพนเค้ก - เขมนิจ จามิกรณ์ ในบทเพลงของ “กระแซะเข้ามาสิ” เพื่อเป็นการปิดฉากฤดูกาลอย่างสมบูรณ์
นิลส์ ลีดโฮล์ม

นิลส์ เอริก ลีดโฮล์ม (8 ตุลาคม พ.ศ. 2465 – 5 พฤศจิกายน พ.ศ. 2550) เป็นอดีตนักฟุตบอลตำแหน่งกองกลางและผู้จัดการทีมชาวสวีเดน มีชื่อเล่นขณะเล่นในอิตาลีว่า "Il Barone" (บารอน) เขามีชื่อเสียงในฐานะหนึ่งในสามกองหน้าชาวสวีเดน "Gre-No-Li" ร่วมกับ กุนนาร์ เกรน และ กุนนาร์ นอร์ดาห์ล ที่เล่นให้กับ เอซี มิลาน และ ทีมชาติสวีเดน ซึ่งเขาประสบความสำเร็จอย่างมากตลอดอาชีพของเขา
ลีดโฮล์มเป็นกองกลางตัวรุกชาญฉลาดและมีพรสวรรค์ด้านเทคนิค ซึ่งมีชื่อเสียงในเรื่องการส่งบอลระยะไกลและสไตล์การเล่นที่สวยงาม เขาได้รับการยกย่องว่าเป็นหนึ่งในผู้เล่นที่ยิ่งใหญ่ที่สุดตลอดกาลของมิลานและสวีเดน และถือเป็นผู้เล่นที่ดีที่สุดคนหนึ่งในยุคหลังสงครามโลกครั้งที่ 2 ลีดโฮล์มได้รับการโหวตให้เป็นนักฟุตบอลชาวสวีเดนที่ดีที่สุดแห่งสหัสวรรษ โดยผู้อ่านหนังสือพิมพ์ที่ใหญ่ที่สุดของสวีเดนอย่าง "Aftonbladet"
ในฐานะโค้ช เขาเป็นผู้จัดการทีมหลายทีมในอิตาลีไม่ว่าจะเป็น เอซี มิลาน, โรมา หรือ ฟิออเรนตินา เป็นเวลารวมกว่าสี่ทศวรรษ และเป็นที่รู้จักจากการใช้ระบบ zonal marking โดยถือว่าเป็นหนึ่งในผู้จัดการทีมที่ประสบความสำเร็จมากที่สุดในประวัติศาสตร์ฟุตบอลอิตาลี
แม่น้ำอีชิม

อีชิม  เป็นแม่น้ำที่ไหลผ่านประเทศคาซัคสถานและรัสเซีย มีความยาว และมีที่ราบลุ่มแม่น้ำ ปริมาณการระบายน้ำเฉลี่ยอยู่ที่ 6.3 คิวบิกเมตรต่อวินาที (1,990 คิวบิกฟุตต่อวินาที) เป็นลำน้ำสาขาฝั่งซ้ายของแม่น้ำอีร์ติช แม่น้ำอิชิมสามารถเดินเรือได้บางส่วนในบริเวณตอนล่าง เส้นทางตอนบนของแม่น้ำอิชิมไหลผ่านเมืองอัสตานา ซึ่งเป็นเมืองหลวงของคาซัคสถาน ส่วนในรัสเซีย เส้นทางของแม่น้ำไหลผ่านหนองบึงอันกว้างใหญ่ และประกอบด้วย ทะเลสาบรูปแอกเคี้ยว มากมาย แม่น้ำจะแข็งตัวตั้งแต่ปลายเดือนพฤศจิกายนจนถึงเดือนมีนาคม
ลำน้ำสาขา.
แควที่ใหญ่ที่สุดของแม่น้ำอิชิมตั้งแต่ต้นทางจนถึงปากแม่น้ำมีดังนี้:
<templatestyles src="Div col/styles.css"/>
ในอัสตานา.
ตามคำกล่าวของประธานาธิบดีคาซัคสถานนูร์ซุลตาน นูร์ซุลตัน นาซาร์บายิฟอัสตานาได้รับเลือกเป็นเมืองหลวงบางส่วนเนื่องจากมีแม่น้ำไหลผ่าน เมืองนี้ยังแบ่งออกเป็นสองส่วน ได้แก่ ฝั่งขวา (เหนือ) ของแม่น้ำอีชิมหรือเมืองเก่า และฝั่งซ้าย (ใต้) ซึ่งเป็นที่ตั้งของอาคารรัฐบาลใหม่ เช่น อาโกร์ดาทำเนียบรัฐบาล และศาลฎีกา รวมถึงอพาร์ตเมนต์และอาคารพักอาศัยอันทรงเกียรติอีกมากมาย
ตั้งแต่ปี 1998 แม่น้ำอิชิมในอัสตานาได้รับการจัดการอย่างแข็งขันเพื่อจัดการน้ำท่วมและรักษาระดับน้ำเพื่อให้ใช้เพื่อการพักผ่อนหย่อนใจและเพื่อให้ดูสวยงาม แม่น้ำอิชิมถูกกั้นไว้ทางตอนล่างของอัสตานาตอนกลางเพื่อรักษาระดับน้ำให้สูงกว่าปกติในขณะที่พื้นแม่น้ำถูกทำให้ลึกขึ้นเพื่อให้น้ำท่วมไหลผ่านได้เร็วขึ้น ในอัสตานาตอนกลางใกล้กับสวนสาธารณะของเมือง ปัจจุบันมีชายหาดสาธารณะและเรือถีบให้เช่า ในขณะเดียวกัน หากแม่น้ำไม่ได้ถูกกั้นไว้ "ประชาชนก็จะสามารถเดินข้ามแม่น้ำได้" เขื่อนอีกแห่งจะสร้างขึ้นเหนือเมืองเพื่อควบคุมน้ำท่วมได้ดีขึ้น
นอกจากนี้ ทางการของเมืองยังมีแผนที่จะขุดลอกแม่น้ำให้ลึกขึ้นอีก ซึ่งในที่สุดจะอนุญาตให้เรือโดยสารขนาดเล็กแล่นไปตามแม่น้ำที่มีความยาว 22 กิโลเมตร (14 ไมล์) ผ่านเมืองหลวงของประเทศได้
เพื่อรักษาระดับการไหลของน้ำตามที่ต้องการ น้ำจะถูกสูบจากแม่น้ำอีร์ติช ไปยังแม่น้ำอีชิมผ่านคลองคลองอีร์ติช–คารากันดาและท่อส่งน้ำ
Acrozoanthus

Acrozoanthus เป็นสกุลของปะการังอ่อนที่มีสมาชิกเพียงสปีชีส์เดียว อยู่ในวงศ์ Zoanthidae โดยสปีชีส์สมาชิกเพียงหนึ่งเดียวนั้นคือ Acrozoanthus australiae
88ไรซิง

88ไรซิง (เขียนเป็น 88⬆; ชื่อเดิม: CXSHXNLY (อ่านว่า "แคช โอนลี่" (Cash only))) เป็นบริษัทค่ายเพลงสัญชาติอเมริกัน ก่อตั้งโดยฌอน มิยาชิโร และ เจสัน มา ในปี 2015 มิยาชิโรอธิบายในเว็บไซต์ว่าเป็น "บริษัทที่บริหารจัดการแบบผสมผสาน ทั้งบริหารค่ายเพลง การผลิตวีดิทัศน์ และทำการตลาด"
บริษัทนี้ได้รับความนิยมอย่างรวดเร็วจากการเป็นแพลตฟอร์มดนตรีและค่ายเพลงให้กับศิลปินชาวอเมริกันเชื้อสายเอเชียโดยเฉพาะ เช่น โจจิ, คีท แอพ, ริช ไบรอัน และ นิกิ ซึ่งเป็นความตั้งใจตั้งแต่แรกเริ่มของมิยาชิโรที่มองเห็นความสามารถของศิลปินเอเชียที่มีไม่ต่างจากศิลปินในกระแสหลัก แต่ขาดพื้นที่ในการส่งเสริมพวกเขา จึงเปิดค่ายเพลงขึ้น โดยมีสำนักงานใหญ่อยู่ในนครนิวยอร์กของสหรัฐ และมีสำนักงานสาขาอีกสองแห่งในลอสแองเจลิสของสหรัฐ และเซี่ยงไฮ้ของประเทศจีน ส่วนชื่อค่ายมาจากการนำตัวเลข 88 ซึ่งในวัฒนธรรมเอเชีย ชาวเอเชียถือว่าเป็นเลขนำโชค มารวมกับคำว่า Rising ซึ่งแปลว่า "การลุกขึ้น" เป็นการอนุมานว่าชาวเอเชียกำลังจะลุกขึ้นมาสร้างผลงานในระดับโลก มิยาชิโรยังเคยกล่าวไว้อีกว่า 88ไรซิง เปรียบเสมือน "ดิสนีย์แห่งฮิปฮอปเอเชีย"
ในปี 2019 88ไรซิง ได้รับรางวัลค่ายเพลงแห่งปีจากเน็ตอีส หนึ่งในแพลตฟอร์มสตรีมมิ่งเพลงที่ใหญ่ที่สุดในประเทศจีน
นอกเหนือจากกลุ่มศิลปินหลักแล้ว บริษัทยังได้ร่วมงานกับศิลปินอื่น ๆ อีกเป็นจำนวนมาก เช่น KOHH, ซีแอล, ดีพีอาร์ ไลฟ์, อีเยจิ, ภูมิ วิภูริศ, เวอร์เบิล, ฮิการุ อูตาดะ, มิลลิ และ โฟร์อีฟ
พระนางสร้อยดอกหมาก

ตำนานพระเจ้าสายน้ำผึ้งกับพระนางสร้อยดอกหมาก เป็นเรืองราวนิทานพื้นบ้านของไทยที่ปรากฏอยู่ในพงศาวดารเหนือ และคำให้การขุนหลวงหาวัด กรมส่งเสริมวัฒนธรรมประกาศขึ้นทะเบียนตำนานพระนางสร้อยดอกหมากเป็นมรดกภูมิปัญญาทางวัฒนธรรม เมื่อ พ.ศ. 2567
พระนามของพระเจ้าสายน้ำผึ้งปรากฏอยู่ในรายพระนามกษัตริย์เมืองอโยธยา หรือมีชื่อเต็มว่า "อโยธยาศรีรามเทพนคร" ซึ่งเป็นเมืองที่ปรากฏชื่ออยู่ในศิลาจารึกของกรุงสุโขทัย และปรากฏชื่อเป็นเมืองแฝดคู่กับกรุงละโว้มาตั้งแต่ราว พ.ศ. 1700 ระบุว่าพระเจ้าสายน้ำผึ้งเป็นกษัตริย์อโยธยาลำดับที่ 12 (กษัตริย์เมืองอโยธยามี 19 พระองค์ ซึ่งองค์สุดท้ายคือ พระเจ้าอู่ทอง)
เนื้อหา.
พงศาวดารเหนือ.
เนื้อหาตำนานโดยย่อกล่าวถึงพระเจ้าสายน้ำผึ้งทรงรับพระนางสร้อยดอกหมาก พระราชธิดาพระเจ้ากรุงจีนมาเป็นพระอัครมเหสี โดยพระราชดำเนินไปที่เมืองจีนด้วยพระองค์เอง เมื่อพิสูจน์บุญญาบารมีให้เป็นที่ประจักษ์แก่พระเจ้ากรุงจีน เดินทางกลับมายังกรุงศรีอยุธยาพร้อมด้วยพระนางสร้อยดอกหมากและสำเภา 4 ลำ พระเจ้าสายน้ำผึ้งและพระนางสร้อยดอกหมากเดินทาง 15 วันจากเมืองจีนสู่อโยธยา พระเจ้าสายน้ำผึ้งเสด็จลงจากสำเภาตรงปากน้ำแม่เบี้ยมุ่งสู่พระราชวัง ทรงสั่งให้จัดตำหนักซ้ายขวา แต่ทรงไม่สะดวกมารับพระนางสร้อยดอกหมากด้วยพระองค์เอง โปรดให้เถ้าแก่ขึ้นเรือพระที่นั่งมารับพระนางเข้าพระราชวัง แต่พระนางสร้อยดอกหมากทรงมีพระประสงค์ให้พระเจ้าสายน้ำผึ้งเสด็จมารับพระนางด้วยพระองค์เอง เมื่อเถ้าแก่ไปกราบทูล พระองค์จึงตรัสหยอกเล่นว่า "มาถึงที่นี่แล้ว จะอยู่ที่นั่นก็ตามเถิด" พอตรัสเสร็จพระนางทรงกลั้นพระทัยจนสิ้นพระชนม์ มีการถวายพระเพลิงพระศพของพระนางที่แหลมบางกระจะ แล้วสร้างเป็นวัดขึ้นมีชื่อว่า "วัดพระเจ้าพระนางเชิง"
คำให้การขุนหลวงหาวัด.
พระนางสร้อยดอกหมากอภิเษกสมรสกับพระเจ้าประทุมสุริยวงศ์แห่งกรุงอินทรปัตถ์ (กัมพูชา) จากคำให้การชาวกรุงเก่า ระบุว่าพระนางมีพระชนม์ชีพสืบมาจนกระทั่งมีพระราชโอรสและพระราชธิดาถวายพระเจ้าประทุมสุริยวงศ์ เนื้อหาที่ตรงกันของเอกสารสองฉบับคือ พระนางสร้อยดอกหมากกำเนิดจากจั่นหมาก
สถานที่อันเนื่องด้วยตำนาน.
เนื้อหาตำนานเกี่ยวข้องกับประวัติการสร้างวัดพนัญเชิงวรวิหาร ในวัดมีรูปปั้นพระนางสร้อยดอกหมากภายในศาลเจ้าของวัด ชาวจีนเรียกกันว่า ศาลเจ้าแม่อาเนี้ย ผู้ที่มากราบไหว้ขอพรเจ้าแม่สร้อยดอกหมาก บ้างก็มีความเชื่อในเรื่องของความรัก คู่ครอง และการขอบุตร โดยปกติวันงานสมโภชเจ้าแม่สร้อยดอกหมาก จัดวันที่ 15 ค่ำ เดือน 12 ซึ่งตรงกับวันลอยกระทง
บริเวณตรงข้ามวัดพนัญเชิงคือ ตำบลสำเภาล่ม เล่ากันว่าในงานพระศพพระนาง ชาวจีนที่ติดตามพระนางมาจากเมืองจีนพร้อมใจกันเจาะสำเภาเพื่อตายตามพระนาง แต่ด้วยกระแสน้ำไหลเชี่ยวจึงพัดสำเภามาล่มอีกฝั่งแม่น้ำ เรียกบริเวณนั้นว่า "สำเภาล่ม"
เกาะกระบุง

เกาะกระบุง บ้างเรียก เกาะละมุง เป็นเกาะในตำบลเกาะช้างใต้ อำเภอเกาะช้าง จังหวัดตราด ตั้งอยู่ที่พิกัดละติจูด 11° 57‘.6 เหนือ ลองจิจูด 102° 27‘.1 ตะวันออก เกาะมีความกว้าง 170 เมตร ยาว 220 เมตร สูง 50 เมตร เนื้อที่ 29,924 ตารางเมตร อยู่ระหว่างเกาะไม้ซี้ใหญ่กับเกาะช้าง
เกาะมีความเกี่ยวข้องกับตำนานตาม่องล่าย โดยเล่าว่าตาม่องล่ายฉุนโกรธยายรำพึง ได้คว้ากระบุงที่วางอยู่ใกล้ ๆ ตัว ขว้างยายรำพึงจนกระบุงเลยลอยไปตกไกลถึงจังหวัดตราด กลายเป็น "เกาะกระบุง"
บริเวณเกาะเคยพบฝูงโลมาอิรวดี ซึ่งเป็นสิ่งบ่งบอกดัชนีชี้วัดความอุดมสมบูรณ์ของท้องทะเล
เหตุโจมตีด้วยรถบรรทุกในนิวออร์ลีนส์ พ.ศ. 2568

เมื่อวันที่ 1 มกราคม ค.ศ. 2025 เวลาประมาณ 3:15 น. รถบรรทุกปิกอัปขับพุ่งชนฝูงชนบนถนนเบอร์เบินและถนนแคแนลในนครนิวออร์ลีนส์ รัฐลุยเซียนา สหรัฐอเมริกา จากนั้นผู้ก่อเหตุลงจากรถและใช้ปืนกราดยิงก่อนจะถูกยิงวิสามัญโดยเจ้าหน้าที่ตำรวจ เหตุการณ์นี้เกิดขึ้นท่ามกลางการเฉลิมฉลองวันปีใหม่ รายงานเบื้องต้น ณ ที่เกิดเหตุ มีผู้เสียชีวิต 11 ราย บาดเจ็บประมาณ 36 คน และต่อมายืนยันยอดเสียชีวิตที่ 14 ราย ไม่รวมผู้ก่อเหตุ
ผู้ต้องสงสัย.
FBI ระบุตัวผู้ต้องสงสัยก่อเหตุคือ ชัมซูด-ดีน บาฮาร์ จับบาร์ (Shamsud-Din Bahar Jabbar) (26 ตุลาคม ค.ศ. 1982 – 1 มกราคม ค.ศ. 2025), พลเมืองสหรัฐวัย 42 ปี เกิดและเติบโตในรัฐเท็กซัส ณ ตอนที่ก่อเหตุ อาศัยอยู่ในฮิวสตัน ในย่านแฮรีสเคาน์ที ในอดีตเคยอาศัยอยู่ในโบมนต์ ในอดีตเขาประจำการในกองทัพบกสหรัฐนานเป็นสิบปี ในตำแหน่งผู้ชำนาญการด้านทรัพยากรมนุษย์และไอที เคยถูกส่งตัวไปรบในอัฟกานิสถานในปี 2009 มียศจ่าสิบตรี
ปฏิกิริยา.
ผู้ว่าการรัฐลุยเซียนา เจฟ แรนดี ออกมาแสดงความเสียใจต่อเหตุการณ์ดังกล่าว และประกาศให้ผู้คนหลีกเลี่ยงการเดินทางไปยังบริเวณที่เกิดเหตุ 
ตำรวจและนายกเทศมนตรีนครนิวออร์ลีนส์ ลาโทยา แคนเทรล ระบุว่าเหตุการณ์นี้เป็น "เหตุก่อการร้าย" เอฟบีไอ ปฏิเสธเหตุการณ์นี้ว่าเป็นการก่อการร้ายในเบื้องต้น
บุสตานัลบาชา

บุสตานัลบาชา (หรือสะกดเป็น บิสตานัลบาชา, #เปลี่ยนทาง) เป็นหมู่บ้านริมชายฝั่งทะเลเมดิเตอร์เรเนียนในเขตผู้ว่าการลาตาเกีย ประเทศซีเรียตอนเหนือ โดยอยู่ทางตะวันออกเฉียงใต้ของลาตาเกียและทางตะวันตกของก็อรดาฮะฮ์ ในสำมะโน ค.ศ. 2004 บุสตานัลบาชมีประชากร 1,603 คน พลเมืองส่วนใหญ่นับถืออะละวีและหมู่บ้านนี้เป็นบ้านเกิดของตระกูลมัคลูฟที่เป็นญาติกับตระกูลอัลอะซัด Patrick Seale รายงานว่า พลเมืองบุสตานัลบาชาส่วนใหญ่จงรักภักดีกับพรรคชาตินิยมสังคมซีเรียในช่วงกลางคริสต์ศตวรรษที่ 20
ฮิโรอากิ ฮิราตะ

ฮิโรอากิ ฮิราตะ (; โรมาจิ: "Hirata Hiroaki", เกิด 7 สิงหาคม 1963) เป็นนักพากย์และนักแสดงชาวญี่ปุ่น สังกัดฮิราตะโพรดักชัน
ผลงานที่เป็นที่รู้จักอย่างดีได้แก่ จอห์น คาร์เตอร์ จาก ER, ซันจิ จาก ONE PIECE, นัมบะ มุตตะ จาก สองสิงห์อวกาศ เป็นต้น
ปี 2025 เขาพากย์รับเชิญใน ในบท ซาเมทานิ โคจิ
เกมปลาหมึก

เกมปลาหมึก หรือ โอจิงออ  เป็นเกมสำหรับเด็กที่เล่นในประเทศเกาหลีใต้ เกมมีชื่อตามรูปร่างของสนามเล่นที่วาดไว้พื้นซึ่งมีลักษะคล้ายหมึกกล้วย ชื่อของเกมมีหลากหลายแบบตามภูมิภาค เช่น ""โอจิงออกาอีซัน" (คาดกันว่าคำว่า"กาอีซัน"แปลงมาจากคำภาษาญี่ปุ่นว่า"ไคเซ็ง", , 'เริ่มสงคราม') หรือ "โอจิงออทักการี"" เกมปลาหมึกเป็นเกมหลายผู้เล่นโดยแบ่งเป็น 2 ฝ่ายคือฝ่ายรุกและฝ่ายรับ เป้าหมายหลักของเกมมี 2 ข้อ คือการที่ฝ่ายบุกโจมตีสำเร็จ หรือฝ่ายหนึ่งกำจัดอีกฝ่ายหนึ่ง
ในวัฒนธรรมประชานิยม.
ซีรีส์โทรทัศน์ผ่านสัญญาณต่อเนื่องในปี พ.ศ. 2564 เรื่อง "สควิดเกม เล่นลุ้นตาย" ทางเน็ตฟลิกซ์ มีชื่อเรื่องตามชื่อเกมสำหรับเด็กนี้ แต่มีรูปแบบการเล่นของเกมปลาหมึกในเรื่องที่มีเดิมพันถึงตาย เกมสุดท้ายของฤดูกาลที่ 1 เป็นการเลียนแบบโดยตรงจากเกมปลาหมึก ส่วนเกมอีกรูปแบบที่เรียกว่า "เกมปลาหมึกระฟ้า" ปรากฏในช่วงท้ายของฤดูกาลที่ 3
อำเภอโฆวเรชโรสแทม

โฆวเรชโรสแทม  เป็นอำเภอในเทศมณฑลแฆลฆอล จังหวัดแอร์แดบีล ประเทศอิหร่าน โดยมีนครแฮชจีนเป็นเมืองหลัก
ประชากร.
จากสำมะโนแห่งชาติ ค.ศ. 2006 อำเภอนี้มีประชากร 14,577 คนใน 3,765 ครัวเรือน ต่อมาในสำมะโน ค.ศ. 2011 มีประชากรลดลงเหลือ 12,781 คนใน 3,808 ครัวเรือน และสำมะโนล่าสุดใน ค.ศ. 2016 ระบุประชากรที่ 13,839 คนใน 4,455 ครัวเรือน
ตำบลโฆวเรชโรสแทเมโชมอลี

โฆวเรชโรสแทเมโชมอลี  เป็นตำบลในอำเภอโฆวเรชโรสแทม เทศมณฑลแฆลฆอล จังหวัดแอร์แดบีล ประเทศอิหร่าน โดยมีนครแฮชจีนเป็นเมืองหลัก
ประชากร.
จากสำมะโนแห่งชาติ ค.ศ. 2006 ตำบลนี้มีประชากร 4,284 คนใน 1,201 ครัวเรือน จากนั้นในสำมะโน ค.ศ. 2011 มีประชากรลดลงเหลือ 3,458 คนใน 1,164 ครัวเรือน และสำมะโนล่าสุดใน ค.ศ. 2016 ระบุประชากรที่ 3,239 คนใน 1,143 ครัวเรือน หมู่บ้านที่มีประชารกมากที่สุดในบรรดา 34 หมู่บ้านคือแฆแซจที่มีประชากร 820 คน
แคแซจ

แคแซจ  เป็นหมู่บ้านในตำบลโฆวเรชโรสแทเมโชมอลี อำเภอโฆวเรชโรสแทม เทศมณฑลแฆลฆอล จังหวัดแอร์แดบีล ประเทศอิหร่าน
ประชากร.
จากสำมะโนแห่งชาติ ค.ศ. 2006 หมู่บ้านน้ี้มีประชากร 1,047 คนใน 278 ครัวเรือน ต่อมาในสำมะโน ค.ศ. 2011 มีจำนวนประชากรลดลงเหลือ 799 คนใน 259 ครัวเรือน และสำมะโนล่าสุดใน ค.ศ. 2016 ระบุประชากรที่ 820 คนใน 286 ครัวเรือน ถือเป็นหมู่บ้านที่มีประชารกมากที่สุดในตำบลนี้
กลุ่มภาษาจีน

กลุ่มภาษาซีนีติก  มักมีชื่อพ้องกับ กลุ่มภาษาจีน  เป็นกลุ่มภาษาของภาษาแยกหน่วยคำ (analytic language) เอเชียตะวันออกที่ประกอบด้วยสาขาหลักของตระกูลภาษาจีน-ทิเบต มีการเสนอบ่อยครั้งว่ามีการแบ่งแยกเบื้องต้นระหว่างกลุ่มภาษาจีนและภาษาอื่น ๆ ในตระกูล (ตระกูลภาษาย่อยทิเบต-พม่า) มุมมองนี้ถูกปฏิเสธโดยนักวิจัยบางส่วน แต่ได้พบหลักฐานทางวิวัฒนาการสนับสนุนในกลุ่มคนอื่น ๆ กลุ่มภาษามาโครไป๋ที่การจำแนกประเภทเป็นเรื่องยาก อาจเป็นผลพวงแตกสาขาจากภาษาจีนเก่า และด้วยเหตุนี้จึงเป็นกลุ่มภาษาจีน มิฉะนั้นแล้ว กลุ่มภาษาจีนจึงกำหนดด้วยวิธภาษาจีนที่หลากหลาย ซึ่งเชื่อมโยงด้วยภูมิหลังทางประวัติศาสตร์ร่วมกัน และการใช้คำว่า "Sinitic" อาจสะท้อนถึงมุมมองทางภาษาศาสตร์ที่ว่าภาษาจีนประกอบขึ้นเป็นกลุ่มของภาษาที่แตกต่างกัน มากกว่าที่จะเป็นวิธภาษาต่างๆ ของภาษาเดียว
ประชากร.
ประชากรจีนมากกว่าร้อยละ 91 พูดภาษาจีน ในจำนวนนี้ประมาณสามในสี่พูดวิธภาษาจีนกลาง การประมาณการจำนวนผู้พูดกลุ่มภาษาจีนทั่วโลกใน ค.ศ. 2018–2019 ทั้งพูดเป็นภาษาแม่หรือไม่ ระบุไว้ในตารางข้างล่างนี้: โปรดทราบว่าตัวเลขมีจำนวนไม่แน่นอน เนื่องจากความไม่แน่นอนในการประมาณจำนวนประชากรของประเทศจีน
โจเอล ราโกโตมาลาลา

โจเอล ราโกโตมาลาลา (29 มีนาคม ค.ศ. 1929 – 30 กรกฎาคม ค.ศ. 1976) เป็นนายทหารและนักการเมืองชาวมาดากัสการ์
ชีวประวัติ.
เขาเป็นพันเอกในกองทัพประชาชนมาดากัสการ์ที่ขึ้นเป็นนายกรัฐมนตรีแห่งสาธารณรัฐประชาธิปไตยมาดากัสการ์เมื่อวันที่ 13 มกราคม ค.ศ. 1976 จนกระทั่งเสียชีวิต ในสมัยประธานาธิบดี พลเรือเอก ดีดีเยร์ รัตซีรากา เขาเป็นสมาชิก Association for the Rebirth of Madagascar และเสียชีวิตในอุบัติเหตุเฮลิคอปเตอร์ขนส่ง Aérospatiale Alouette III ในช่วงบินระยะสั้นกับเสนาธิการ อัลฟอนเซ ราโกโตนีไรนีเมื่อวันที่ 30 กรกฎาคม ค.ศ. 1976 ซึ่งเป็นเดือนสุดท้ายที่กองทัพฝรั่งเศสปรากฏในมาดากัสการ์ จัสติน ราโกโตนีไอนาดำรงตำแหน่งนายกรัฐมนตรีต่อจากเขาในวันที่ 12 สิงหาคม
อุบัติเหตุ.
เฮลิคอปเตอร์ขนส่งความจุสูงสุด 7 ที่นั่ง พร้อมน้ำหนักสัมภาระดว่า 40 กิโลกรัม บินจากอันตานานาริโวในวันที่ 30 กรกฎาคม ค.ศ. 1976 โดยบินติดต่อกันหลายเที่ยว จนตกในขั้นที่ 3 ราวเที่ยงวัน เมื่อคำนึงถึงสถานการณ์ทางการเมืองที่ตึงเครียด ทำให้เกิดข้อสงสัยว่ามีการก่อวินาศกรรมในอุบัติเหตุครั้งนี้
มังกรหยก จอมยุทธ์ผู้ยิ่งใหญ่

"มังกรหยก จอมยุทธ์ผู้ยิ่งใหญ่"  เป็นภาพยนตร์ศิลปะการต่อสู้ของจีนที่กํากับและเขียนบทโดย ฉีเคอะ(สฺวี เค่อ) นําแสดงโดย เซียวจ้าน,จวงต๋าเฟยและจางเหวินซิน เป็นงานสร้างครบรอบชาตกาลของ "กิมย้ง", ภาพยนตร์เรื่องนี้ดัดแปลงบางส่วนมาจากนวนิยายเรื่องมังกรหยกสร้างขึ้นโดยอิงเนื้อหาจากบทที่ 34 - 40 ของผลงานต้นฉบับ และเข้าฉายวันแรกของวันตรุษจีน ปีค.ศ. 2025 ในจีน โดยการโปรโมทภาพยนตร์เรื่องนี้ได้ใช้ท่วงทำนองเพลงที่คุ้นเคยของละครเรื่อง "มังกรหยก ภาค 1 และ 3 เวอร์ชันละครที่โด่งดังที่สุดทั่วโลกปีค.ศ. 1983 เวอร์ชั่น หวงเย่อหัว กับ องเหม่ยหลิง" อีกทั้งในปีค.ศ. 2025 ยังเป็นปีครบรอบ 40 ปีการเสียชีวิตของ "องเหม่ยหลิง (อึ้งย้งตลอดกาล)" จากละครกิมย้งเวอร์ชั่นโด่งดังทั่วโลกในอดีต คือ "มังกรหยก 1983" (Legend of the Condor Heroes 1983) 
นอกจากนี้ ยังเป็นผลงานการพากย์ชิ้นสุดท้ายของทีมพากย์พันธมิตรทีมพากย์ชื่อดังก่อนประกาศยุบทีม
เนื้อเรื่อง(ย่อ).
ภาพยนตร์ชุดนี้ สร้างขึ้นจากนวนิยายเรื่อง มังกรหยก ภาค 1 ของบทที่ 34 - 40 ซึ่งเป็นในช่วงที่ ก๊วยเจ๋ง (วัยหนุ่ม) ตอนที่เก่งแล้ว
ก๊วยเจ๋งเป็น 1 ในห้ายอดฝีมือยุคที่ 2 มีฉายาว่า"จอมยุทธอุดร" แทนที่ยาจกอุดรอั้งฉิกกง และเป็นพี่น้องรวมสบานกับจิวแป๊ะทงอีกด้วย พ่อของก๊วยเจ๋งถูกสังหารตั้งแต่เขายังเป็นทารกในครรภ์ ทำให้แม่ของเขาพาหนีขึ้นเหนือ ก๊วยเจ๋งได้รับการเลี้ยงดูจากเผ่ามองโกล และมีเพื่อนในวัยเด็กเป็นลูกชายของเจงกีส ข่านที่มีนามว่า เซลุย ต่อมาถูก เจ็งกิสข่าน แต่งตั้งให้เป็นว่าที่ "ราชบุตรเขยดาบทอง" หมั้นหมายกับบุตรสาวของเขาคือ องค์หญิง ฮั้วเจ็ง วางที่ลูกเขยที่จะแต่งงานในอนาคต
หลังจากนั้นก๊วยเจ๋งได้รับคำสั่งของอาจารย์ให้เดินทางเข้าสู่ยุทธจักร และได้พบรักกับอึ้งย้ง ต่อมาจึงปฎิเสธท่านข่าน และถอนหมั้น องค์หญิง ฮั้วเจ็ง
"ก๊วยเจ๋ง": ปรมาจารย์ศิลปะการต่อสู้ของยุทธภพ เชี่ยวชาญศิลปะการต่อสู้หลายอย่าง เช่น "18 ฝ่ามือพิชิตมังกร, คัมภีร์เก้าอิม และ สองมือขัดแย้ง" ได้ร่วมกับ "อึ้งย้ง" ประมุขพรรคกระยาจก เธอเชี่ยวชาญศิลปะการต่อสู้วิชาทั้งหมดของเกาะดอกท้อ, วิชาไม้เท้าตีสุนัข และ ค่ายกลห้าธาตุแปดทิศหยินหยาง
ทั้งสองช่วยกัน เป็นผู้นำทัพปกป้องเมืองเซียงเอี้ยง (เซียงหยาง) จากการรุกรานของทัพมองโกล
บทเพลงประกอบ.
ดนตรีประกอบ
หน้าตาของก๊วยเจ๋ง.
ตอนโปรโมทแรก ๆ มีผู้คนจำนวนไม่น้อย ติเรื่องความหล่อของเซียวจ้าน ว่าไม่ตรงบทประพันธ์ และมีบางคนถึงขนาดบอกว่าตามบทประพันธ์ ก๊วยเจ๋ง เป็นคนหน้าตาไม่หล่อเลย (แต่ละคนตีความหน้าตาของ ก๊วยเจ๋ง ไม่เหมือนกัน)
แต่นี้ไม่ใช่ครั้งแรกที่่มีการนำดาราชายที่มีหน้าตาหล่อตามยุคตามสมัยนิยม มารับบท ก๊วยเจ๋ง 
หมายเหตุ หลายสื่อ กล่าวว่ามีสองเวอร์ชั่นที่ ก๊วยเจ๋งที่ขี้เหร่ที่สุด คือ ไป่ เปียว ก๊วยเจ๋งใน มังกรหยก 1976 เวอร์ชันที่ หมีเซียะ แสดงเป็น อึ้งย้ง และ หลี่ย่าเผิง ก๊วยเจ๋ง ใน มังกรหยก 2003 เวอร์ชั่น โจว ซวิ่น รับบทเป็น อึ้งย้ง
ตำบลโฆวเรชโรสแทเมโจนูบี

โฆวเรชโรสแทเมโจนูบี  เป็นตำบลในอำเภอโฆวเรชโรสแทม เทศมณฑลแฆลฆอล จังหวัดแอร์แดบีล ประเทศอิหร่าน โดยมีหมู่บ้านแบแรนแดกเป็นเมืองหลัก
ประชากร.
จากสำมะโนแห่งชาติ ค.ศ. 2006 ตำบลนี้มีประชากร 5,775 คนใน 1,365 ครัวเรือน จากนั้นในสำมะโน ค.ศ. 2011 มีประชากรลดลงเหลือ 4,745 คนใน 1,335 ครัวเรือน และสำมะโนล่าสุดใน ค.ศ. 2016 ตำบลนี้มีประชากร 4,875 คนใน 1,537 ครัวเรือน หมู่บ้านที่มีประชากรมากที่สุดในบรรดา 18 หมู่บ้านคือแบแรนแดกที่มีประชากร 1,820 คน
ซอซิสสัน (ดอกไม้ไฟ)

ใน วิศวกรรมการทหาร ยุคแรก ซอซอสสัน (ภาษาฝรั่งเศส แปลว่า ไส้กรอก แห้งขนาดใหญ่) เป็น ฟิวส์ ชนิดดั้งเดิมซึ่งประกอบด้วยท่อหรือท่อยางที่ยาวทำด้วยผ้าหรือหนัง โดยทั่วไปแล้วจะมีเส้นผ่านศูนย์กลางประมาณหนึ่งนิ้วครึ่ง (37 มม.) กันชื้นด้วย ยางมะตอย และบรรจุด้วย ผงสีดำ โดยปกติจะวางไว้ในรางไม้ป้องกัน และจุดไฟโดยใช้ คบไฟ หรือ ไม้ขีดไฟอ่อน ซอซิสซองถูกนำมาใช้ในการยิง ฟูกาสส์ เปตาร์ด ทุ่นระเบิด และ ลายพราง 
ฟาสซีน ที่ยาวมากยังเรียกอีกอย่างว่า ซอซิสสัน
ต่อมา ใน ศัพท์แสง การทำเหมืองแร่ ในช่วงต้นศตวรรษที่ 20 คำว่า ซอซอสสัน หมายความถึงปลอกแบบยืดหยุ่นที่ใช้บรรจุ วัตถุระเบิด ในการทำเหมืองแร่
วันสาธารณสมบัติ

วันสาธารณสมบัติ  เป็นวันที่กำหนดให้ลิขสิทธิ์หมดอายุและผลงานจะเข้าสู่สาธารณสมบัติ การเปลี่ยนแปลงทางกฎหมายของงานลิขสิทธิ์ให้เป็นสาธารณสมบัติมักจะเกิดขึ้นในวันที่ 1 มกราคมของทุกปี ตามกฎหมายลิขสิทธิ์แต่ละฉบับของแต่ละประเทศ
การปฏิบัติตาม "วันสาธารณสมบัติ" ในช่วงแรกนั้นไม่เป็นทางการ การกล่าวถึงครั้งแรกที่ทราบคือในปี 2547 โดยวอลเลซ แม็คเลน (นักรณรงค์สาธารณสมบัติชาวแคนาดา) โดยมีลอว์เรนซ์ เลสซิกสนับสนุนแนวคิดนี้ เว็บไซต์หลายแห่งแสดงรายชื่อผู้แต่งที่มีผลงานเข้าสู่สาธารณสมบัติในวันที่ 1 มกราคมของทุกปี มีกิจกรรมต่าง ๆ ในประเทศต่าง ๆ ทั่วโลกโดยองค์กรต่าง ๆ ทั้งหมดภายใต้ชื่อวันสาธารณสมบัติ
ราฟาเอลสัน

ราฟาเอลซง เบเซร์รา เฟร์นังจิส (เกิดเมื่อวันที่ 30 มีนาคม พ.ศ. 2540) หรือเรียกสั้นๆ ว่า ราฟาเอลสัน และอีกชื่อหนึ่งว่า เหงียน ซวน เซิน  เป็น นักฟุตบอล อาชีพที่เล่นในตำแหน่ง กองหน้า ให้กับสโมสร แท้ปซัญ นามดิ่ญ ใน วี.ลีก ดิวิชัน 1 และ ทีมชาติเวียดนาม
ราฟาเอลสันเป็นพลเมืองทั้งบราซิลและเวียดนาม หลังจากอาศัยอยู่ในเวียดนามเป็นเวลา 5 ปี เขาได้รับสัญชาติเวียดนามในเดือนกันยายน 2567 ในช่วงท้ายปี เขาได้ลงเล่นให้กับ เวียดนาม ใน การแข่งขันชิงแชมป์อาเซียนในปี 2024 และทำสองประตูในนัดเปิดตัวที่พบกับ เมียนมาร์
อาชีพระดับนานาชาติ.
เหงียน ซวน เซิน ลงเล่นให้ ทีมชาติเวียดนาม เป็นครั้งแรกเมื่อวันที่ 21 ธันวาคม 2567 โดยยิงได้ 2 ประตูและจ่ายบอลให้เพื่อนทำประตูได้อีก 2 ครั้งในเกมที่เอาชนะ เมียนมาร์ 5-0 ในรอบแบ่งกลุ่ม ของการแข่งขันชิงแชมป์อาเซียน 2024 ในรอบรองชนะเลิศนัดแรกที่ สนามกีฬาจาลันเบซาร์ เขาทำประตูที่สองได้ ช่วยให้เวียดนามได้รับชัยชนะไปด้วยคะแนน 2-0 ในเกมนัดที่สองที่สนามเวียตตรี ซวน เซิน ยิงได้อีกสองประตู ส่งผลให้เวียดนามคว้าชัยชนะไปด้วยคะแนน 3–1
เกียรติยศ.
แท้ปซัญ นามดิ่ญ
เวียดนาม
รายบุคคล
ฝั่ม ซวน หมั่ญ

ฝั่ม ซวน หมั่ญ (เกิดเมื่อวันที่ 9 กุมภาพันธ์ พ.ศ. 2539) เป็น นักฟุตบอล อาชีพชาวเวียดนามที่เล่นในตำแหน่ง กองกลางตัวรับ หรือ แบ็กขวา ให้กับสโมสรฮานอย ในวี.ลีก ดิวิชัน 1 และ ทีมชาติเวียดนาม
อาชีพสโมสร.
ซงลาม เหงะอาน.
ฝั่ม ซวน หมั่ญ ก้าวขึ้นมาจากทีมเยาวชนของสโมสรฟุตบอลซงลามเหงะอาน ก่อนจะกลายมาเป็นกำลังหลักของทีมหลังจากถูกยืมตัวไปให้กับกงอันเญินเซิน และคว้าแชมป์ เวียดนามคัพ ในปี 2017 ร่วมกับสโมสร
ฮานอย เอฟซี.
เมื่อวันที่ 28 สิงหาคม 2566 สโมสร ฮานอย ใน วี.ลีก ดิวิชัน 1 ได้ประกาศเซ็นสัญญากับซวน มานห์ ด้วยสัญญา 1 ปี เขาลงเล่นอย่างเป็นทางการให้กับสโมสรเมื่อวันที่ 20 กันยายน โดยพบกับ โพฮัง สตีลเลอส์ ใน เอเอฟซีแชมเปียนส์ลีก ซึ่งฮานอยพ่ายแพ้ไป 4–2 ในช่วงปลายปี 2566 ซวน มานห์ ได้ขยายสัญญากับฮานอย เอฟซี อย่างเป็นทางการจนถึงปี 2570
อาชีพระดับนานาชาติ.
เมื่อวันที่ 27 มีนาคม 2561 ฝั่ม ซวน หมั่ญ ลงเล่นให้กับทีมชาติ ชุดใหญ่ เป็นครั้งแรกในเกมพบกับ จอร์แดน
ฝั่ม ซวน หมั่ญ ถูกรวมอยู่ในทีมของเวียดนามสำหรับ ศึกเอเอฟซีเอเชียนคัพ 2023 ที่กาตาร์ เขาได้รับเลือกให้ลงเล่นเป็นตัวจริงทั้งสามนัดของเวียดนามในทัวร์นาเมนต์นี้
เกียรติยศ.
ซงลาม เหงะอาน
เวียดนาม อายุไม่เกิน 23 ปี
เวียดนาม
เหงียน ถั่ญ จุง

เหงียน ถั่ญ จุง (เกิดเมื่อวันที่ 8 กันยายน พ.ศ. 2540) เป็นนักฟุตบอลอาชีพชาวเวียดนามที่เล่นในตำแหน่ง เซ็นเตอร์แบ็ก ให้กับสโมสรฮานอย ในวี.ลีก ดิวิชัน 1 และทีมชาติเวียดนาม
เกียรติยศ.
ฮานอย เอฟซี
เวียดนาม อายุไม่เกิน 23 ปี
เวียดนาม
แบแรนแดก

แบแรนแดก  เป็นหมู่บ้านและเมืองหลักในตำบลโฆวเรชโรสแทเมโจนูบี อำเภอโฆวเรชโรสแทม เทศมณฑลแฆลฆอล จังหวัดแอร์แดบีล ประเทศอิหร่าน
ประชากร.
จากสำมะโนแห่งชาติ ค.ศ. 2006 หมู่บ้านนี้มีประชากร 1,488 คนใน 381 ครัวเรือน จากนั้นในสำมะโน ค.ศ. 2011 มีประชากรลดลงเหลือ 1,270 คนใน 396 ครัวเรือน และสำมะโนล่าสุดใน ค.ศ. 2016 ระบุประชากรที่ 1,820 คนใน 580 ครัวเรือน ถือเป็นหมู่บ้านที่มีประชากรมากที่สุดในตำบลนี้
คะเนเดียนชีลด์

คะเนเดียนชีลด์  หรือเรียกอีกอย่างว่า ลอเรนเชียนชีลด์  หรือ ที่ราบสูงลอเรนเชีย  เป็นหินฐานทวีปซึ่งเป็นพื้นที่ขนาดใหญ่ของหินแปรที่ระดับขั้นการแปรระดับสูงในยุคพรีแคมเบรียน ก่อให้เกิดหินฐานธรณีอเมริกาเหนือ (หรือ) ซึ่งเป็นแกนทางธรณีวิทยาโบราณของทวีปอเมริกาเหนือ ธารน้ำแข็งได้ทำให้พื้นที่นี้เหลือเพียงชั้นดินบาง ๆ เท่านั้น ซึ่งมักมองเห็นชั้นหินดานที่เกิดจากภูเขาไฟในอดีตที่มีประวัติศาสตร์อันยาวนาน
จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดนครราชสีมา พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 5 เขตเลือกตั้ง มีสมาชิกสภาผู้แทนราษฎรได้ 15 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2526 2 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนครราชสีมา และอำเภอสูงเนิน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอด่านขุนทด, อำเภอสีคิ้ว, อำเภอปากช่อง และอำเภอปักธงชัย
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอครบุรี, อำเภอโชคชัย, อำเภอจักราช, อำเภอห้วยแถลง, อำเภอเสิงสาง และกิ่งอำเภอหนองบุนนาก
เขตเลือกตั้งที่ 4.
เขตการเลือกตั้งที่ 4 ประกอบด้วยอำเภอโนนสูง, อำเภอประทาย, อำเภอพิมาย และอำเภอชุมพวง
เขตเลือกตั้งที่ 5.
เขตการเลือกตั้งที่ 5 ประกอบด้วยอำเภอบัวใหญ่, อำเภอคง, อำเภอขามสะแกแสง, อำเภอขามทะเลสอ, อำเภอโนนไทย, กิ่งอำเภอบ้านเหลื่อม และกิ่งอำเภอแก้งสนามนาง
เทือกเขาแอดิรอนแด็ก

เทือกเขาแอดิรอนแด็ก  เป็นมวลเขาสูงทางตะวันออกเฉียงเหนือของรัฐนิวยอร์ก ซึ่งก่อตัวในลักษณะโดมวงกลม ยาวประมาณ กว้างและครอบคลุมพื้นที่ประมาณ ในบริเวณนี้ประกอบด้วยยอดเขาต่าง ๆ มากกว่า 100 ยอด รวมถึงยอดเขามาร์ซี ซึ่งเป็นจุดที่สูงที่สุดในนิวยอร์ก โดยสูง กลุ่มยอดสูงสุดเทือกเขาแอดิรอนแด็กมี 46 ยอดที่สูงกว่า และยังเป็นจุดหมายปลายทางยอดนิยมสำหรับการเดินป่า มีทะเลสาบที่มีการตั้งชื่อแล้วมากกว่า 200 แห่ง โดยทะเลสาบขนาดเล็ก บ่อน้ำ และแหล่งน้ำอื่น ๆ มีจำนวนมากกว่า 3,000 แห่ง ทะเลสาบที่ได้รับการตั้งชื่อรอบภูเขา ได้แก่ ทะเลสาบจอร์จ ทะเลสาบพลาซิด และทะเลสาบเทียร์ออฟเดอะคลาวส์
เยอเซอ กุลชาร์

เยอเซอ กุลชาร์ (18 ตุลาคม ค.ศ. 1940 – 19 กันยายน ค.ศ. 2018) เป็นนักกีฬาฟันดาบสากลชาวฮังการี เขาเข้าร่วมการแข่งเอเปประเภทบุคคลและทีมในโอลิมปิก ค.ศ. 1964, 1968, 1972 และ 1976 โดยได้รับรางวัลเหรียญทองสี่เหรียญ (ประเภทบุคคลหนึ่งเหรียญ และประเภททีมสามเหรียญ) และเหรียญทองแดงประเภทบุคคลสองเหรียญ นอกจากนี้ เขายังคว้าแชมป์โลกสามครั้งกับทีมชาติฮังการีใน ค.ศ. 1970, 1971 และ 1978
หลังจากอำลาจากการแข่ง กุลชาร์ทำงานเป็นผู้ฝึกสอนฟันดาบในประเทศฮังการี (ประมาณ ค.ศ. 1980–1988 และหลัง ค.ศ. 2001) และประเทศอิตาลี (ประมาณ ค.ศ. 1988–2000) โดยผู้ได้รับการฝึกหัดจากเขา ได้แก่ ตีแมออ น็อจ, แอแมแช ซาส และหลานชายของเขาที่ชื่อกริสติยาน กุลชาร์
กุลชาร์เสียชีวิตเมื่อวันที่ 19 กันยายน ค.ศ. 2018 ขณะมีอายุได้ 77 ปี
เทสลาออโตเมชัน

เทสลา ออโตเมชัน จีเอ็มบีเอช (เดิมชื่อ โกรห์มานน์ เอ็นจิเนียริง จีเอ็มบีเอช) เป็นบริษัทวิศวกรรมระบบอัตโนมัติในประเทศเยอรมนี มีสำนักงานใหญ่อยู่ที่พริม ในรัฐไรน์ลันด์-พาลาทิเนต บริษัทดำเนินการศูนย์พัฒนาในนอยทราอูบลิง บาวาเรีย รวมถึงสำนักงานย่อยในแชนด์เลอร์ รัฐแอริโซนา และเซี่ยงไฮ้ ประเทศจีน บริษัทก่อตั้งขึ้นในปี ค.ศ. 1983 โดยเคลาส์ โกรห์มานน์ และถูกซื้อกิจการโดยบริษัทเทสลาในเดือนมกราคม ค.ศ. 2017 โดยเคลาส์ โกรห์มานน์ถูกถอดถอนจากตำแหน่งหลังจากมีความขัดแย้งกับอีลอน มัสก์ ซีอีโอของเทสลา
ผลิตภัณฑ์ของบริษัทประกอบด้วยเครื่องจักรสำหรับผลิตไมโครโปรเซสเซอร์และชิปหน่วยความจำ, เซ็นเซอร์แอร์แบ็ก และตัวควบคุมพวงมาลัยเพาเวอร์ รวมถึงระบบสำหรับผลิตซีลประตูและหลังคารถยนต์, เซลล์แบตเตอรี่ลิเธียมไอออน และโมดูล นอกจากนี้ยังผลิตหุ่นยนต์ที่ใช้ในสายการผลิตแบตเตอรี่และอุปกรณ์อิเล็กทรอนิกส์
บริษัททำงานร่วมกับมหาวิทยาลัยในหลักสูตรการศึกษาระดับปริญญาด้านวิศวกรรมเครื่องกลและกระบวนการอัตโนมัติของหุ่นยนต์ นอกจากนี้ยังจัดการอบรมในสาขาการออกแบบผลิตภัณฑ์เชิงเทคนิค, กลไกอุตสาหกรรม, การปฏิบัติงานซีเอ็นซี, เทคโนโลยีการก่อสร้าง, ไอที, เมคคาทรอนิกส์ และเทคโนโลยีอิเล็กทรอนิกส์อุตสาหกรรม
ลึม คิมยา

ลึม คิมยา (ค.ศ. 1951 หรือ 1952 – 7 มกราคม ค.ศ. 2025) สื่อไทยหลายแห่งเรียกเป็น ลิม กิมยา หรือ ลิม คิมยา เป็นนักการเมืองชาวกัมพูชาและฝรั่งเศส โดยเป็นสมาชิกพรรคสงเคราะห์ชาติ และได้รับเลือกเป็นสมาชิกรัฐสภาครั้งแรกใน ค.ศ. 2013 และดำรงอยู่จนถึง ค.ศ. 2018
ชีวิตช่วงต้นและการศึกษา.
ลึมเกิดที่จังหวัดพระตะบอง ประเทศกัมพูชาใน ค.ศ. 1951 หรือ 1952 เขาได้รับปริญญาตรีสาขาคณิตศาสตร์จากสากลวิทยาลัยภูมินท์พนมเปญ ในช่วงต้นคริสต์ทศวรรษ 1970 เมื่อสงครามเวียดนามบานปลายและเข้าสู่กัมพูชา ลึมจึงย้ายไปประเทศฝรั่งเศส 
อาชีพ.
ช่วงที่อยู่ในประเทศฝรั่งเศสหลายทศวรรษ ลึมสร้างอาชีพในฐานะข้าราชการพลเรือน เขาทำงานให้กับกระทรวงเศรษฐกิจและการคลังใน ค.ศ. 1982 ถึง 2014
ฆาตกรรม.
ณ วันที่ 7 มกราคม ค.ศ. 2025 ลึมถูกยิงเสียชีวิตใกล้วัดบวรนิเวศวิหาร กรุงเทพมหานคร ทั้งเพื่อนร่วมงานและฟิล รอเบิร์ตสัน ผู้อำนวยการฝ่ายสนับสนุนแรงงานด้านสิทธิมนุษยชนแห่งเอเชีย กล่าวถึงการยิงครั้งนี้เป็นการลอบสังหาร โดยลึมเพิ่งเดินทางมาถึงกรุงเทพมหานครด้วยรถโดยสารจากเสียมราฐ ประเทศกัมพูชา ร่วมกับภรรยาและลุง มือปืนอยู่บนจักรยานยนต์
เมื่อวันที่ 8 มกราคม ศาลอาญาของไทยออกหมายจับเอกลักษณ์ แพน้อย ฆาตกรผู้ต้องสงสัย หลังกองบัญชาการตำรวจนครบาลตามล่ามาทั้งวัน ผู้ต้องสงสัยถูกตำรวจท้องถิ่นจับกุมตัวได้ในจังหวัดพระตะบอง ประเทศกัมพูชา ผู้ต้องสงสัยเป็นชายสัญชาติไทย อายุ 41 ปี ทำงานเป็นคนขับรถจักรยานยนต์รับจ้าง และเป็นอดีตทหารเรือ
ในวันที่ 9 มกราคม ศาลอาญาของไทยได้ออกหมายจับเพิ่มเติมสำหรับ Pich Kimrin ชาวกัมพูชา โดยกล่าวหาว่าเขามีส่วนเกี่ยวข้องกับเหตุฆาตกรรมลึม กองบัญชาการตำรวจนครบาลระบุว่าเขาเข้ามาในประเทศไทยด้วยรถมินิบัสคันเดียวกับลึม และได้ออกจากประเทศไปในเวลาต่อมาหลังเหตุโจมตี
เมื่อวันที่ 15 มกราคม ศาลอาญาไทยได้ออกหมายจับอีกฉบับหนึ่งต่อสมหวัง บำรุงกิจ พลเมืองสองสัญชาติไทย-กัมพูชาที่รู้จักกันที่พระตะบอง ประเทศกัมพูชาในนาม Ly Rotanakraksmey สมหวังเป็นที่ปรึกษาของฮุน เซน อดีตนายกรัฐมนตรีกัมพูชา
ชีวิตส่วนตัว.
ลึมสมรสกับ Lim Ani พลเมืองฝรั่งเศส เขาถือครองสองสัญชาติ กัมพูชาและฝรั่งเศส
พื้นที่ไม่ได้ปกครองโดยระบบเทศบาล

พื้นที่ไม่ได้ปกครองโดยระบบเทศบาล  คือส่วนของที่ดินที่ไม่ได้ปกครองโดยองค์การเทศบาล เพื่อวัตถุประสงค์ทั่วไปในท้องถิ่น มีพื้นที่ไม่ได้ปกครองโดยระบบเทศบาลจำนวนมากในสหรัฐอเมริกาและแคนาดา แต่หลายประเทศไม่ได้ใช้แนวคิดเรื่องพื้นที่ไม่ได้ปกครองโดยระบบเทศบาล
จัตุรัสของเมือง

จัตุรัสของเมือง (หรือ public square, urban square หรือเรียกสั้น ๆ ว่า square) เรียกอีกอย่างว่า ลานชุมชน (plaza หรือ piazza) เป็นพื้นที่สาธารณะเปิดโล่งที่มักพบในใจกลางเมืองแบบดั้งเดิม และใช้สำหรับการรวมตัวของชุมชน แนวคิดที่มีรูปแบบคล้ายคลึงกันได้แก่ ศูนย์กลางสถานที่ราชการ (civic center), จัตุรัสตลาดนัด (market square) และพื้นที่สีเขียวของหมู่บ้าน (village green)
จัตุรัสส่วนใหญ่เป็นแบบภูมิทัศน์แข็ง เหมาะสำหรับการเป็นตลาด จัดคอนเสิร์ต การชุมนุมทางการเมือง และงานอื่น ๆ ที่ต้องการพื้นดินที่แข็งแรง จัตุรัสอาจไม่ใช่รูปทรงสี่เหลี่ยมจัตุรัสทางเรขาคณิต
เนื่องจากตั้งอยู่ในทำเลใจกลางเมือง จัตุรัสในเมืองจึงมักรายล้อมไปด้วยร้านค้าเล็ก ๆ เช่น ร้านเบเกอรี ตลาดเนื้อ ร้านขายชีส และร้านขายเสื้อผ้า ตรงกลางจัตุรัสมักจะมีบ่อน้ำ อนุสาวรีย์ รูปปั้น หรือส่วนประกอบอื่น ๆ อาจมีน้ำพุที่เรียกว่า ลานน้ำพุ
จัมบัตติสตา วีโก

จัมบัตติสตา วีโก  ชื่อเกิด โจวัน บัตติสตา วีโก (23 มิถุนายน ค.ศ. 1668 – 23 มกราคม ค.ศ. 1744) เป็นนักปรัชญา นักวาทศิลป์ นักประวัติศาสตร์ และนักนิติศาสตร์ชาวอิตาลีในยุคเรืองปัญญาของอิตาลี เขาวิพากษ์วิจารณ์การแผ่ขยายและการพัฒนาของเหตุผลนิยมสมัยใหม่ โดยพบว่าการวิเคราะห์แบบคาร์ทีเซียนและคตินิยมลดทอนแบบอื่น ๆ ไม่สามารถนำไปปฏิบัติได้ในชีวิตมนุษย์ได้ และเขายังเป็นผู้ปกป้องสมัยคลาสสิกและมนุษยนิยมสมัยฟื้นฟูศิลปวิทยา นอกจากนี้เขายังเป็นผู้อธิบายหลักพื้นฐานของสังคมศาสตร์และสัญศาสตร์
ทัวเหอถาเอ่อร์เปี๋ยเค่อ ถังลาถีฮั่น

ทัวเหอถาเอ่อร์เปี๋ยเค่อ ถังลาถีฮั่น (#เปลี่ยนทาง , ; เกิดวันที่ 18 พฤศจิกายน ค.ศ. 1996) เป็นนักมวยชาวจีน เขาเข้าแข่งขันในโอลิมปิกฤดูร้อน 2020 ประเภทมิดเดิลเวตชาย
ถังลาถีฮั่นเกิดจากพ่อแม่ชาวคาซัค
โรงเรียนมิตรภาพ

โรงเรียนมิตรภาพ คือโรงเรียนที่ได้รับการสนับสนุนและการก่อตั้งโดยมูลนิธิการศึกษาไทย–อเมริกัน ภายใต้ปฏิบัติการมิตรภาพ ในช่วงสงครามเย็นเพื่อการโฆษณาชวนเชื่อและต่อต้านลัทธิคอมมิวนิสต์ ผ่านการระดมทุนด้วยการจัดการแสดงกระโดดร่มดิ่งพสุธาและการแข่งขันฟุตบอลในพื้นที่ต่าง ๆ ทั่วประเทศไทย
ประวัติ.
ปฏิบัติการมิตรภาพ  เกิดขึ้นในปี พ.ศ. 2504 เพื่อสาธิตการกระโดดร่มประจำปีโดยกองทัพไทยและสหรัฐ ซึ่งมีทั้งทหารและพลเรือนรวมถึงนักกระโดดร่มหญิงจำนวน 45 นายและในจำนวนนี้มีหน่วยรบพิเศษสหรัฐรวมอยู่ด้วย 6 นาย ส่งตัวด้วอากาศยานแบบ ซี-7เอ แคริบู ของสหรัฐ และอากาศยานแบบ ซี-123 โปร์ไวเดอร์ ของกองทัพอากาศไทย ภายใต้การสนับสนุนของสหรัฐผ่านคณะที่ปรึกษาทางการทหารสหรัฐ ประจำประเทศไทย (จัสแมกไทย) โดยเสียค่าเข้าชมจำนวน 50 เซ็นต์ต่อคนเพื่อนำไปสมทบทุนในการก่อสร้างโรงเรียนในประเทศไทย
จากนั้นจะมอบเงินทุนร่วมกับส่วนราชการในจังหวัดเพื่อก่อสร้างอาคารและการสนับสนุนต่าง ๆ ให้กับโรงเรียนที่มีอยู่เดิมแล้วในพื้นที่โดยการก่อสร้างอาคารสถานที่ขึ้นใหม่เพิ่มเติม โดยมี พลโท สายหยุด เกิดผล ผู้บัญชาการทหารสูงสุดในเวลานั้นเป็นผู้แทนมูลนิธิการศึกษาไทย–อเมริกัน และอาจจะมีเอกอัคราชทูตสหรัฐอเมริกาประจำประเทศไทยหรือเจ้าหน้าที่ระดับสูงอื่น ๆ ของสหรัฐร่วมเป็นประธานในการมอบให้กับผู้ว่าราชการจังหวัดเป็นผู้รับมอบและเปิดใช้สิ่งปลูกสร้างจากเงินทุน
การตั้งชื่อโรงเรียน.
รูปแบบของชื่อโรงเรียนมิตรภาพ มักจะได้รับการเปลี่ยนแปลงหลังจากได้รับการสนับสนุนแล้ว โดยผสานรวมกับชื่อเดิม หรือตั้งชื่อขึ้นมาใหม่ในรูปแบบของ โรงเรียน... (ชื่อเฉพาะ)...มิตรภาพที่ xxx โดย xxx คือหมายเลขลำดับของโรงเรียน เช่น 
หรืออีกรูปแบบคือการใช้ชื่อโดยตรงว่า โรงเรียนมิตรภาพที่ xxx โดย xxx คือหมายเลขลำดับของโรงเรียน และอาจมีการกำกับวงเล็บท้ายชื่อ เช่น
การใช้งานปัจจุบัน.
โรงเรียนมิตรภาพส่วนใหญ่ยังคงใช้งานชื่อเดิมที่ถูกเปลี่ยนแปลงมาเป็นโรงเรียนมิตรภาพ แต่ขณะเดียวกันก็มีหลายโรงเรียนเปลี่ยนแปลงชื่อโดยตัดคำว่ามิตรภาพและลำดับที่ออกไป เช่น
กาบริเย็ล เวออชิช

กาบริเย็ล เวออชิช (เกิดวันที่ 1 มิถุนายน ค.ศ. 2001) เป็นนักมวยชาวโครเอเชีย เขาเข้าแข่งขันในการแข่งขันชิงแชมป์ยุโรป 2024 โดยได้เหรียญทองในประเภทไลต์เฮฟวีเวต และยังเข้าแข่งในโอลิมปิกฤดูร้อน 2024 ประเภท ชาย 80 กก. แต่แพ้ในรอบก่อนชิงชนะเลิศให้กับกริสเตียน ฮาบิเอร์ ปินาเลส
บุญยิ่ง นิติกาญจนา

บุญยิ่ง นิติกาญจนา (เกิด 25 กันยายน พ.ศ. 2502) ปัจจุบันดำรงตำแหน่งเหรัญญิกพรรคกล้าธรรม เป็นสมาชิกสภาผู้แทนราษฎรจังหวัดราชบุรี และเป็นประธานคณะกรรมาธิการการคุ้มครองผู้บริโภค อดีตกรรมการบริหารพรรคพลังประชารัฐ
ประวัติ.
บุญยิ่ง เกิดเมื่อวันที่ 25 กันยายน พ.ศ. 2502 ที่ตำบลคุ้งกระถิน อำเภอเมืองราชบุรี จังหวัดราชบุรี เป็นบุตรนายชัยวัฒน์ นางอรณา รังษีเสริมสุข ด้านครอบครัวสมรสกับนายวิวัฒน์ นิติกาญจนา หรือ กำนันตุ้ย นายกองค์การบริหารส่วนจังหวัดราชบุรี เมื่อวันที่ 16 พฤษภาคม พ.ศ. 2523 มีบุตร 3 คนคือ นางสาวชนกนันท์ นิติกาญจนา, นายธนวัชร นิติกาญจนา และนายจิรเดช นิติกาญจนา
สำเร็จการศึกษาระดับปริญญาตรี ศิลปศาสตรบัณฑิต สาขาการพัฒนาชุมชน จากมหาวิทยาลัยราชภัฏสวนดุสิต
งานการเมือง.
บุญยิ่ง เข้าสู่การเมืองโดยการเป็นสมาชิกสภาองค์การบริหารส่วนจังหวัดราชบุรี ต่อมาในปี พ.ศ. 2554 ได้ลงสมัครสมาชิกสภาผู้แทนราษฎรจังหวัดราชบุรี สังกัดพรรคภูมิใจไทย ได้รับเลือกตั้งเป็นสมัยแรก ต่อมาในปี พ.ศ. 2561 ย้ายไปสังกัดพรรคพลังประชารัฐ ลงสมัครในนามพรรคพลังประชารัฐ ได้รับเลือกตั้งเป็นสมัยที่สอง และการเลือกตั้งในปี พ.ศ. 2566 ได้รับเลือกตั้งเป็นสมัยที่สาม
สมาชิกสภาผู้แทนราษฎร.
บุญยิ่ง นิติกาญจนา ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
Niphidium crassifolium

Niphidium crassifolium (ชื่อสามัญ graceful fern) เป็นสายพันธุ์หนึ่งของเฟิร์นในวงศ์ Polypodiaceae พบในอเมริกากลางและอเมริกาใต้ โดยส่วนใหญ่เติบโตแบบพืชอิงอาศัย (epiphytic) บนพืชชนิดอื่น เช่น ที่ชั้นเรือนยอดของต้นไม้ แต่บางครั้งสามารถเติบโตบนโขดหินหรือบนพื้นดินได้ โดยเฉพาะในพื้นที่ที่มีความสูงจากระดับน้ำทะเลมากขึ้น เฟิร์นชนิดนี้มีเหง้าซึ่งมีรากขนาดเล็กจำนวนมากที่ปกคลุมด้วยเกล็ดสีน้ำตาลแดงเข้ม เมื่อรวมกันจะเกิดเป็นกลุ่มรากลักษณะคล้ายตะกร้า ซึ่งเมื่อเติบโตบนต้นไม้จะช่วยกักเก็บเศษใบไม้และฝุ่นละออง ทำให้เกิดดินที่อุดมไปด้วยสารอาหารและสามารถเก็บกักน้ำได้ดี ใบมีลักษณะเรียบง่าย มีความยาว และกว้าง เมื่อแห้ง ใบจะถูกเคลือบด้วยแผ่นฟิล์มคล้ายขี้ผึ้ง อับสปอร์มีลักษณะกลมและมีขนาดใหญ่ โดยปรากฏในแถวเดี่ยวระหว่างเส้นใบบริเวณปลายใบ
อนุกรมวิธาน.
"N. crassifolium" ถูกบรรยายครั้งแรกโดยคาร์ล ลินเนียส ใน ค.ศ. 1753 ในชื่อ "Polypodium crassifolium" ต่อมาใน ค.ศ. 1972 เดวิด บี. เลลลิงเจอร์ (David B. Lellinger) ได้ย้ายสายพันธุ์นี้ไปอยู่ในสกุล "Niphidium" การแยก "N. crassifolium" จาก "N. albopunctatissimum" อาจทำได้ยาก เนื่องจากมีลักษณะคล้ายกัน อย่างไรก็ตาม สายพันธุ์ "N. albopunctatissimum" จะมีใบที่แคบกว่า และมักเติบโตบนโขดหินหรือพื้นดิน รวมทั้งมีถิ่นที่อยู่อาศัยในพื้นที่ที่แตกต่างกัน
การกระจายพันธุ์.
"Niphidium crassifolium" พบได้ในพื้นที่อเมริกากลางและอเมริกาใต้ ตั้งแต่ประเทศเม็กซิโกทางตอนเหนือถึงประเทศเปรูทางตอนใต้ รวมถึงปานามา เอกวาดอร์ เปรู บราซิล เฟรนช์เกียนา กายอานา และหมู่เกาะอินดีสตะวันตก เฟิร์นชนิดนี้เติบโตในพื้นที่ที่มีความสูงจากระดับน้ำทะเลไม่เกิน และในสภาพความชื้นที่หลากหลาย
โทมัส โครอัต (Thomas Croat) ระบุว่าเฟิร์นชนิดนี้อาจเป็นเฟิร์นที่พบได้บ่อยที่สุดบนเกาะบาร์โรโคโลราโด ในปานามา "Niphidium crassifolium" เป็นที่รู้กันว่าสามารถเจริญเติบโตบนต้น "Socratea exorrhiza" โดยพบอยู่บนต้นไม้ชนิดนี้ประมาณ 12% บนเกาะบาร์โรโคโลราโด
นอกจากนี้ เฟิร์นยังสามารถเติบโตบนต้นไม้ชนิดอื่น ๆ ได้ เช่น "Platypodium elegans", "Ceiba pentandra", "Tabebuia guayacan" และ "Anacardium excelsum"
ชีวเคมี.
เฟิร์นชนิดนี้ใช้กระบวนการเมแทบอลิซึมของกรดครัสซูเลียน (CAM) ซึ่งทำให้สามารถเก็บก๊าซคาร์บอนไดออกไซด์ที่เกิดจากกระบวนการการหายใจระดับเซลล์ในเวลากลางคืนไว้ แล้วปล่อยออกมาเพื่อใช้ในกระบวนการการสังเคราะห์แสงในวันถัดไป อย่างไรก็ตาม การใช้กระบวนการนี้ถือว่ามีสัดส่วนเล็กน้อยเมื่อเปรียบเทียบกับพืช CAM แท้ เช่น กระบองเพชร โดยเมื่อพืชอยู่ในสภาวะความเครียดจากความแห้งแล้ง การมีส่วนร่วมของ CAM ในกระบวนการการตรึงคาร์บอนจะเพิ่มขึ้นจาก 2.7% เป็น 10%
การผลิตแกมีโทไฟต์ (gametophyte) ของเฟิร์นชนิดนี้ไม่ได้ถูกควบคุมด้วยฮอร์โมนพืช แต่ขึ้นอยู่กับระดับของแสงที่ได้รับ
การใช้งาน.
"N. crassifolium" สามารถปลูกได้ในดินที่ระบายน้ำได้ดีและได้รับแสงปานกลาง มีรายงานว่าเฟิร์นชนิดนี้สามารถทนต่ออุณหภูมิที่เย็นจัดถึง ได้ติดต่อกันหลายวัน ในพื้นที่ทางตอนเหนือของเปรู ลำต้นสดของพืชชนิดนี้ถูกนำมาใช้ในการแพทย์แผนโบราณเพื่อรักษาการอักเสบของอวัยวะภายใน
ดาวพระเสาร์ (ภาพยนตร์ปี พ.ศ. 2525)

ดาวพระเสาร์ เป็นภาพยนตร์ไทยแนวโลดโผน จินตนิยม ขนาด 35 มม. พากย์เสียงในฟิล์ม ปี 2525 ที่ดัดแปลงจากภาพยนตร์ชื่อเดียวกันที่เข้าฉายเมื่อปี พ.ศ. 2513 เป็นผลงานกำกับภาพยนตร์เรื่องแรกของดามพ์ ดัสกร ดาวร้ายชื่อดังที่ร่วมแสดงในภาพยนตร์เรื่องนี้ นำแสดงโดยสรพงศ์ ชาตรี, จารุณี สุขสวัสดิ์ และทูน หิรัญทรัพย์ เข้าฉายครั้งแรกเมื่อวันที่ 10 เมษายน พ.ศ. 2525
เนื้อเรื่อง.
"ดาวพระเสาร์" เรื่องราวของ คฑา ชัชวาล (สรพงศ์ ชาตรี) ชายหนุ่มลูกเศรษฐีที่ผิดหวังในความรักเพราะหญิงสาวคนรักไปแต่งงานกับพ่อของเขา ทำให้เขาออกพเนจรในลุกผมยาวหนวดเครารุงรังภายใต้ชื่อ ดาวพระเสาร์
จนได้เจอกับ อุเทน ธานี (ทูน หิรัญทรัพย์) หนุ่มลูกเศรษฐีที่หอบเงินมาเพื่อหวังจะพา แตง ร่มใบ (จารุณี สุขสวัสดิ์) คนรักที่เป็นลูกสาวของ กำนันยอด (โดม สิงห์โมฬี) ซึ่งกำลังจะแต่งงานกับ สิงห์ มโนรมย์ (กิตติ ดัสกร) นักเลงใหญ่ผู้ทรงอิทธิพล เพราะกำนันยอดและพ่อของอุเทนไม่ถูกกันหลบหนี คฑาหรือดาวพระเสาร์จึงอาสาช่วยอุเทนพา แตง ร่มใบ หลบหนีงานแต่งงานจนเกิดเรื่องราวชุลมุนตามมา
กุสตาโบ ดิอัซ ออร์ดัซ

กุสตาโบ ดิอัซ ออร์ดัซ โบลาโญส (12 มีนาคม พ.ศ. 2454 – 15 กรกฎาคม พ.ศ. 2522) เป็นนักการเมืองชาวเม็กซิโก อดีตประธานาธิบดีเม็กซิโก อดีตรัฐมนตรีว่าการกระทรวงมหาดไทย อดีตสมาชิกสภาผู้แทนราษฎรรัฐปวยบลา อดีตสมาชิกวุฒิสภาสหภาพรัฐปวยบลา และอดีตสมาชิกพรรคปฏิวัติสถาบัน (พีอาร์ไอ) 
ดีแอซ ออร์แดซ เกิดในเมืองซานอันเดรสชัลชิโกมูลา และสำเร็จการศึกษาด้านกฎหมายจากมหาวิทยาลัยปวยบลาในปี 2480 ต่อมาได้รับตำแหน่งรองอธิการบดี ก่อนจะลงสมัครและได้รับเลือกตั้งเป็นสมาชิกสภาผู้แทนราษฎรเขต 1 ของรัฐปวยบลา ตั้งแต่ปี 2480 ถึง 2489 ต่อมาเขาได้ดำรงตำแหน่งสมาชิกวุฒิสภาของรัฐเดียวกันตั้งแต่ปี 2489 ถึง 2495 และสนิทสนมใกล้ชิดกับอาดอลโฟ โลเปซ มาเตโอส สมาชิกวุฒิสภาอีกคนหนึ่ง
ทุ่งหญ้าเลี้ยงสัตว์

ทุ่งหญ้าเลี้ยงสัตว์ (จากภาษาละติน "pastus" ซึ่ง เป็นกริยาช่อง 3 ของ "pascere" ซึ่งแปลว่า "เลี้ยง") คือที่ดินที่ใช้สำหรับให้กินหญ้า
ทุ่งหญ้าเลี้ยงสัตว์ในความหมายที่แคบ คือ พื้นที่เกษตรกรรมปิดล้อมสำหรับการทำปศุสัตว์ เช่น ม้า วัว แกะ หรือหมู พืชพรรณที่ใช้ปลูกในทุ่งหญ้าเลี้ยงสัตว์ ได้แก่ หญ้าเป็นส่วนใหญ่สลับกับพืชตระกูลถั่วและพืชล้มลุกชนิดอื่น ๆ (พืชล้มลุกที่ไม่ใช่หญ้า) โดยทั่วไปจะเลี้ยงสัตว์ตลอดฤดูร้อน ซึ่งแตกต่างจากทุ่งหญ้าทั่วไปที่ไม่ได้เลี้ยงสัตว์หรือใช้เลี้ยงสัตว์หลังจากตัดหญ้าแล้วเพื่อทำหญ้าแห้งสำหรับใช้เป็นอาหารสัตว์
ซ็อง กี-ฮุน

ซ็อง กี-ฮุน (เกาหลี: ), หรือที่รู้จักกันในนามว่า ผู้เล่นหมายเลข 456 เป็นตัวละครสมมติที่เป็นตัวละครเอกของ "สควิดเกม เล่นลุ้นตาย" ซีรีส์ของเน็ตฟลิกซ์ ในฤดูกาลแรก เขาเข้าร่วมเกมแข่งขันเผชิญกับความตายและเพื่อการดำรงชีวิตอยู่ ซึ่งประกอบด้วยเกมสำหรับเด็กทั้งหมด 6 เกม โดยเขาเข้าร่วมกับผู้เล่น 455 คน เพื่อชิงเงินรางวัลมูลค่า 45.6 พันล้านวอน หลังจากเขาได้ก่อหนี้ก้อนใหญ่จากการเล่นพนันและปัญหาว่างงาน ในระหว่างการแข่งขัน เขาได้สร้างพันธมิตรกับผู้เข้าแข่งขันคนอื่น ๆ มากมาย อย่างอับดุล อาลี, โจ ซัง-อู, คัง แซ-บย็อก และโอ อิล-นัม ต่อมา เขากลับมาปรากฏตัวอีกครั้งในฤดูกาลที่สอง โดยเป็นตัวละครเอกอีกครั้งและเข้าร่วมเป็นผู้แข่งขันในเกมเพื่อหาทางยุติเกมนี้ลงเสีย
กี-ฮุน เป็นตัวละครสมมติสร้างขึ้นโดยฮวัง ดง-ฮย็อก ผู้จัดสร้างซีรีส์ และนำแสดงโดยอี จ็อง-แจ ซึ่งถูกคัดเลือกเพราะในฐานะนักแสดงที่มีชื่อเสียงและสง่างาม และสามารถแสดงเห็นถึงบทบาทความเป็นมนุษย์ในตัวละคร ตัวละครนี้หยิบยกหลายเหตุการณ์จากชีวิตของฮวังมาปรับใช้ รวมถึงสภาพละแวกบ้าน นามของเพื่อนในวัยเด็ก ทัศนะมุมมองลุงของเขา และการดิ้นรนหยุดยั้งการพนันและความล้มเหลวของตัวเขา เมื่อออกแบบตัวละครสำหรับฤดูกาลที่ 2 เขาตั้งใจที่จะทำให้ตัวละครคล้ายกับดอนกิโฆเต้ ซึ่งได้ต่อต้านระบบอย่างไม่ฉุกคิด อีกล่าวว่าตัวละครนำแสดงนี้ เป็นตัวละครที่ "รันทดใจ" ที่สุดที่เขาเคยนำแสดงมาก่อน
กี-ฮุน ได้รับการตอบรับเป็นอย่างดีในฐานะตัวละคร โดยอีได้รับรางวัลมากมายจากการนำแสดงตัวละครสมมตินี้ โดยได้รับรางวัลอย่างรางวัลสมาคมนักแสดงภาพยนตร์และโทรทัศน์ และรางวัลเอมมี นักวิจารณ์ได้กล่าวถึงความคล้ายคลึงระหว่างชีวิตของเขากับสภาพปัญหาในโลกแห่งความจริงในเกาหลีใต้ อย่างวิกฤตการณ์การเงินในเอเชีย ในปี พ.ศ. 2540 การแสดงของเขาในฤดูกาลที่ 2 นั้นถูกวิพากษ์วิจารณ์อย่างหลากหลาย โดยนักวิจารณ์เห็นว่าการกระทำของตัวละคร "น่าหงุดหงิด" และ "ไร้เหตุผล" แม้จะมีคำวิจารณ์เหล่านี้ แต่อีในฐานะนักแสดงนำก็ได้รับคำชมในการผันท่าทีจากตัวละครที่ร่าเริงสดใสกลายเป็นตัวละครมืดหม่นมัวหมองในฤดูกาลที่ 2
อำเภอแพรกประสพ

แพรกประสพ , แปลตรงตัว#เปลี่ยนทาง 'ทางแยกของลำน้ำ' เป็นอำเภอหนึ่งในจังหวัดกระแจะ ประเทศกัมพูชา ชัมบกเป็นตำบลหนึ่งในอำเภอแพรกประสพ มีภูเขาชื่อโซพอกาเลย์  อยู่ใกล้เคียง ซึ่งสามารถมองเห็นทัศนียภาพของแม่น้ำโขงได้ และมีโรงเรียนมัธยมศึกษาตอนปลายใกล้กับภูเขา
อำเภอซนวล

ซนวล  เป็นอำเภอหนึ่งในจังหวัดกระแจะ ประเทศกัมพูชา ตามสำมะโนประชากรของกัมพูชาในปี พ.ศ. 2541 กัมพูชามีประชากร 35,156 คน ประชากรที่บันทึกโดยสำมะโนประชากรปี พ.ศ. 2551 คือ 61,603 คน อำเภอนี้เป็นสถานที่เกิดการสู้รบครั้งใหญ่ในสงครามกับเวียดนามระหว่างสงครามกลางเมืองกัมพูชา นอกจากนี้ยังมีเขตรักษาพันธุ์สัตว์ป่าซนวลเป็นพื้นที่คุ้มครองในอำเภอนี้ แต่ถูกประกาศยกเลิกในปี พ.ศ. 2561 หลังจากมีการตัดไม้ทำลายป่าอย่างหนัก
การปกครอง.
ณ ปี พ.ศ. 2563 อำเภอนี้ประกอบด้วยตำบลและหมู่บ้านดังต่อไปนี้
อำเภอจิตรบุรี

จิตรบุรี , แปลตรงตัว#เปลี่ยนทาง 'เมืองแห่งงานฝีมือ' เป็นอำเภอหนึ่งของจังหวัดกระแจะ ประเทศกัมพูชา
การปกครอง.
อำเภอนี้แบ่งย่อยออกเป็น 10 ตำบล ("คุ้ม")
หญ้าแห้ง

หญ้าแห้ง  คือ หญ้า พืชตระกูลถั่ว หรือไม้ล้มลุกชนิดอื่น ๆ ที่ตัดและทำให้แห้งเพื่อเก็บไว้ใช้เป็น อาหารสัตว์ ไม่ว่าจะเป็นอาหารสัตว์ขนาดใหญ่ที่เลี้ยงในลักษณะปศุสัตว์ เช่น วัว ม้า แพะ และแกะ หรือสัตว์เลี้ยงขนาดเล็ก เช่น กระต่าย และหนูตะเภา หมูสามารถกินหญ้าแห้งได้ แต่ไม่สามารถย่อยได้อย่างมีประสิทธิภาพเท่ากับสัตว์กินพืช
รั้ว

รั้ว เป็นโครงสร้างที่ล้อมรอบพื้นที่ โดยทั่วไปจะอยู่กลางแจ้ง และมักสร้างจากเสาที่เชื่อมต่อกันด้วยแผ่นไม้ ลวด ราว หรือตาข่าย รั้วแตกต่างจากผนังที่ไม่มีฐานรากที่มั่นคงตลอดความยาวของรั้ว
รั้วในรูปแบบอื่น เช่น ร่องดิน (หากมีน้ำ จะกลายเป็นคูน้ำ)
เทศกาล

เทศกาล คืองานที่จัดขึ้นโดยชุมชนและมุ่งเน้นไปที่ลักษณะเฉพาะบางประการหรือลักษณะเฉพาะของชุมชนนั้น อย่างด้านศาสนาและวัฒนธรรมของชุมชนนั้น มักกำหนดให้เป็นวันหยุดท้องถิ่นหรือระดับชาติ เมลา หรืออีด นอกจากศาสนาและคติชนแล้ว วันหยุดยังมีแหล่งกำเนิดที่สำคัญอีกอย่างหนึ่งก็คือ เกษตรกรรม อาหารเป็นทรัพยากรที่สำคัญมากจนมีเทศกาลต่าง ๆ มากมายที่เกี่ยวข้องกับฤดูเก็บเกี่ยว การระลึกถึงทางศาสนาและวันขอบคุณพระเจ้าสำหรับการเก็บเกี่ยวที่ดีมักจะรวมอยู่ในกิจกรรมต่าง ๆ ที่จัดขึ้นในฤดูใบไม้ร่วง เช่น วันฮาโลวีนในซีกโลกเหนือและอีสเตอร์ในซีกโลกใต้
กีฬาบริดจ์ในกีฬามหาวิทยาลัยแห่งประเทศไทย ครั้งที่ 50

กีฬาบริดจ์ในกีฬามหาวิทยาลัยแห่งประเทศไทย ครั้งที่ 50 เป็นการแข่งขันกีฬาบริดจ์ที่จัดขึ้นในจังหวัดปทุมธานี กำหนดแข่งขันระหว่างวันที่ 9 มกราคม 2568 - 16 มกราคม พ.ศ. 2568 โดยได้จัดขึ้นที่อาคารเรียนรวมสังคมศาสตร์ 2 มหาวิทยาลัยธรรมศาสตร์ ศูนย์รังสิต ในครั้งนี้จะมีการแข่งขันทั้งหมด 6 รายการ ซึ่งมีการชิงชัยเหรียญรางวัลรวมทั้งสิ้น 21 เหรียญ
ผู้ได้รับเหรียญรางวัล.
นักกีฬาดีเด่นชาย : พริษฐ์ พรหมจันทร์ มหาวิทยาลัยธรรมศาสตร์ 
นักกีฬาดีเด่นหญิง : ณัชชา สวยกลาง มหาวิทยาลัยเกษตรศาสตร์
ผู้ฝึกสอบดีเด่น : จงชนะ จันทมาศ มหาวิทยาลัยธรรมศาสตร์
ทุ่งเศรษฐี (ภาพยนตร์)

ทุ่งเศรษฐี เป็นภาพยนตร์ไทยแนวเพลง โลดโผน สุขนาฏกรรม ปี 2514 จากการเขียนบทภาพยนตร์ของครูไพบูลย์ บุตรขัน ครูเพลงชื่อดัง นำแสดงโดยครรชิต ขวัญประชา, เพชรา เชาวราษฎร์, รุ่งเพชร แหลมสิงห์ และกิ่งดาว จันทร์สวัสดิ์ เข้าฉายครั้งแรกเมื่อวันที่ 1 ตุลาคม พ.ศ. 2514 เดิมภาพยนตร์เรื่องนี้ได้วางตัวมิตร ชัยบัญชา เป็น ไพร พิมพ์กำแหง พระเอกของเรื่องแต่เนื่องจากมิตร ชัยบัญชา ได้ประสบอุบัติเหตุตกเฮลิคอปเตอร์เสียชีวิตเสียก่อน จึงได้ครรชิต ขวัญประชา พระเอกรุ่นน้องมารับบทแทน และภาพยนตร์เรื่องนี้ยังเป็นภาพยนตร์เรื่องแรกในชีวิตการแสดงของ อี๊ด ดวงใจ หทัยกาญจน์
เนื้อเรื่อง.
"ทุ่งเศรษฐี" เรื่องราวของ ไพร พิมพ์กำแหง (ครรชิต ขวัญประชา) พ่อค้าขายแผ่นเสียงที่เดินทางกลับมายัง ทุ่งเศรษฐี บ้านเกิดของเขาพร้อมกับ รุ่ง เพลงรัก (รุ่งเพชร แหลมสิงห์) จนได้พบรักกับ ขวัญดาว โป่งดิน (เพชรา เชาวราษฎร์) ลูกสาวคนโตของ กำปั่น โป่งดิน (ฑัต เอกฑัต) นักเลงใหญ่ในหมู่บ้านทุ่งเศรษฐีเหนือ ทางด้านรุ่งก็ได้พบรักกับ ปูน้อย นาดี (กิ่งดาว จันทร์สวัสดิ์) เพื่อนรักของขวัญดาว และยังเป็นลูกสาวของ ครูมวยพุก นาดี (ประมินทร์ จารุจารีต) เพื่อนรักของกำปั่น
ขณะเดียวกัน ขวัญเดือน (ดวงใจ หทัยกาญจน์) ลูกสาวคนเล็กของกำปั่นและยังเป็นน้องสาวของขวัญดาวรวมถึง จันทรา นาดี (ศศิธร เพชรรุ่ง) ลูกสาวอีกคนของครูมวยพุก ก็แอบชอบไพรเช่นเดียวกัน ทำให้ ห้าว โพธิ์หัก (อดินันท์ สิงห์หิรัญ) อีกหนึ่งเพื่อนรักของกำปั่นไม่พอใจ เพราะหวังจะให้ หาญ โพธิ์หัก (เทิ่ง สติเฟื่อง) ลูกชายคนเดียวได้แต่งงานกับขวัญดาว ต่อมาไพรได้รู้ความจริงจาก เฉิ่ม ฉิ่งฉับ (ทักษิณ แจ่มผล) เพื่อนรักของ ผง พิมพ์กำแหง (พร้อมสิน สีบุญเรือง) พ่อของไพรว่ากำปั่นคือคนที่ฆ่าและเผาผงจนตายคากระท่อมเนื่องจากแค้นที่ถูกฉุดเจ้าสาว ไพรจึงจับกำปั่นมาหวังจะเผาให้ตายเหมือนกับพ่อของตัวเอง ถึงแม้ขวัญดาวจะมาขอร้องก็ไม่เป็นผล แต่แล้วเรื่องก็ยุติลงด้วยดีเมื่อ โมฬี ภุมรินทร์ (รัตนาภรณ์ อินทรกำแหง) แม่ของไพรหรือก็คือเจ้าสาวที่ถูกฉุดมาเตือนสติลูกให้รู้จักอภัย เลิกอาฆาตจองเวรต่อกัน
อำเภออังค์สนูล

อังค์สนูล  เป็นอำเภอของจังหวัดกันดาล ประเทศกัมพูชา อำเภอแบ่งออกเป็น 16 ชุมชน ("คุ้ม") เช่น แบกชาน, บองทุ่ม, ฉักเชือเนียง, ดำเนินนาค อำพล, กัมบูล, กันตก, กร่างหมาก, ลำหาช, หมาก, ออฟลอก, เผือก, ปอนแซง, เปรยปึก, สำโรงลือ, สเนา, ตวลเปรช และ 307 หมู่บ้าน ("ภูมิ")[